open-index/open-wikipedia-markdown huggingface dataset:
വില്യം മോണ്ട്ഗോമറി വാട്ട്

സ്കോട്ടിഷ് ഓറിയന്റലിസ്റ്റ്, ചരിത്രകാരൻ, അക്കാദമിക്, ആംഗ്ലിക്കൻ പുരോഹിതൻ എന്നീ നിലകളിൽ വിശ്രുതനായിരുന്നു  **വില്യം മോണ്ട്ഗോമറി വാട്ട്** (14 മാർച്ച് 1909 - ഒക്ടോബർ 24, 2006) . 1964 മുതൽ 1979 വരെ എഡിൻബർഗ് സർവകലാശാലയിൽ അറബി, ഇസ്ലാമിക് പഠനങ്ങളുടെ പ്രൊഫസറായിരുന്നു.

ഇസ്‌ലാമിന്റെ മുസ്‌ലിം ഇതര പടിഞ്ഞാറൻ വ്യാഖ്യാതാക്കളിൽ ഒരാളായിരുന്നു വാട്ട്, കരോൾ ഹില്ലെൻബ്രാൻഡിന്റെ അഭിപ്രായത്തിൽ *ഇസ്‌ലാമിക പഠനമേഖലയിൽ വളരെയധികം സ്വാധീനം ചെലുത്തിയ പണ്ഡിതനും ലോകമെമ്പാടുമുള്ള നിരവധി [[മുസ്‌ലിം|മുസ്‌ലിംകൾ]] ഏറെ ബഹുമാനിക്കപ്പെടുന്ന വ്യക്തിയുമാണ്* വാട്ട്. പ്രവാചകൻ മുഹമ്മദിന്റെ ജീവചരിത്രങ്ങളായ *മുഹമ്മദ് മക്കയിൽ* (1953), *മുഹമ്മദ് മദീനയിൽ* (1956) എന്നിവ ഈ മേഖലയിലെ ക്ലാസിക്കുകളായി കണക്കാക്കപ്പെടുന്നു. 

## ആദ്യകാല ജീവിതവും വിദ്യാഭ്യാസവും
1909 മാർച്ച് 14 ന് സ്കോട്ട്‌ലൻഡിലെ ഫൈഫിലെ സീറസിലാണ് വാട്ട് ജനിച്ചത്. അദ്ദേഹത്തിന് 14 മാസം മാത്രം പ്രായമുള്ളപ്പോൾ പിതാവ് മരണപ്പെട്ടു, ചർച്ച് ഓഫ് സ്കോട്ട്ലൻഡിലെ പുരോഹിതനായിരുന്നു പിതാവ്.
## പ്രവർത്തനങ്ങൾ

### നിയുക്ത ശുശ്രൂഷ
1939 ൽ സ്കോട്ടിഷ് എപ്പിസ്കോപ്പൽ ചർച്ചിൽ ഡീക്കനായും 1940 ൽ പുരോഹിതനായും വാട്ട് നിയമിക്കപ്പെട്ടു.  1939 മുതൽ 1941 വരെ ലണ്ടൻ രൂപതയിലെ വെസ്റ്റ് ബ്രോംപ്ടണിലെ സെന്റ് മേരി ദി ബോൾട്ടൺസിൽ അദ്ദേഹം പാതിരിയായിരുന്നു. 1941-ൽ ജർമ്മൻ സൈനികാക്രമണത്തിൽ സെന്റ് മേരീസ് തകർന്നപ്പോൾ, പരിശീലനം തുടരാൻ അദ്ദേഹം എഡിൻബർഗിലെ ഓൾഡ് സെന്റ് പോൾസിലേക്ക് മാറി.  1943 മുതൽ 1946 വരെ ജറുസലേമിലെ ആംഗ്ലിക്കൻ ബിഷപ്പിന് അറബി സ്പെഷ്യലിസ്റ്റായി സേവനമനുഷ്ഠിച്ചു.
## കൃതികൾ

* *ദ ഫെയ്ത് ആൻഡ് പ്രാക്റ്റീസ് ഓഫ് അൽ ഗസ്സാലി* (1953)
* *മുഹമ്മദ് അറ്റ് മക്ക* (1953)
* *മുഹമ്മദ്  അറ്റ് മദീനയിൽ* (1956) (  )
* *മുഹമ്മദ്: പ്രൊഫെറ്റ് ആൻഡ് സ്റ്റേറ്റ്സ്മാൻ* (1961), മുകളിലുള്ള രണ്ട് പ്രധാന കൃതികളുടെ സംഗ്രഹം (  )
* *ഇസ്ലാമിക് ഫിലോസഫി ആൻഡ് തിയോളജി* (1962)
* *ഇസ്ലാമിക് പൊളിറ്റിക്കൽ തോട്ട്* (1968)
* *ഇസ്ലാമിക് സർവേസ്: ദ ഇൻഫ്ലുവെൻസ് ഓഫ് ഇസ്‌ലാം ഓൺ മിഡീവൽ യൂറോപ്പ്* (1972)
* *ദി മജസ്റ്റി ദാറ്റ് വാസ് ഇസ്ലാം* (1976)
* *വാട്ട് ഈസ് ഇസ്‌ലാം?* (1980)
* *മുഹമ്മദ്‌സ്  മക്ക* (1988)
* *മുസ്‌ലിം-ക്രിസ്ത്യൻ എൻകൗണ്ടേഴ്സ്: പെർസെപ്ഷൻസ് മിസ്പെർസെപ്ഷൻസ്* (1991)
* *ഏർളീ ഇസ്ലാം* (1991)
* *ഇസ്ലാമിക് ഫിലോസഫി ആൻഡ് തിയോളജി* (1987)
* *ഇസ്ലാമിക് ക്രീഡ്സ്* (1994)
* *ഹിസ്റ്ററി ഓഫ് ഇസ്ലാമിക് സ്പെയിൻ* (1996)
* *ഇസ്ലാം ആൻഡ് ഇന്റഗ്രേഷൻ ഓഫ് സൊസൈറ്റി* (1998)
* *ഇസ്ലാം: എ ഷോർട്ട് ഹിസ്റ്ററി* (1999)
* *എ ക്രിസ്ത്യൻ ഫെയ്ത്ത് ഫോർ ടുഡേ* (2002)

## അവലംബം

## ബാഹ്യ ലിങ്കുകൾ

* കരോൾ ഹില്ലെൻബ്രാൻഡിന്റെ പ്രൊഫസർ ഡബ്ല്യു. മോണ്ട്ഗോമറി വാട്ട് 
* ഡബ്ല്യു. മോണ്ട്ഗോമറി വാട്ട്: മുഹമ്മദ്, പ്രവാചകൻ, സ്റ്റേറ്റ്‌സ്മാൻ 
* "സിറത്ത് അൻ-നബിയും ഓറിയന്റലിസ്റ്റുകളും" മുഹമ്മദ് മോഹർ അലിയുടെ വാട്ടിന്റെ ചില കൃതികളെ വിമർശിക്കുന്നു
* മരണം ഷാർലറ്റ് ആൽഫ്രഡ്. എഡിന്റെബർഗ് മിഡിൽ ഈസ്റ്റ് റിപ്പോർട്ട് ഓൺ‌ലൈൻ, വാട്ടിന്റെ മുൻ വകുപ്പിൽ സ്ഥാപിതമായ ഒരു ജേണൽ. വിന്റർ 2006
* പ്രൊഫസർ വാട്ടിന്റെ പ്രബന്ധം ''വിമൻ ഇൻ ദ ആദ്യകാല ഇസ്‌ലാം''
* ഇസ്ലാം / ക്രിസ്ത്യൻ ബന്ധങ്ങളെക്കുറിച്ച് പ്രൊഫസർ വാട്ടുമായി അഭിമുഖം
* വില്യം മോണ്ട്ഗോമറി വാട്ടിന്റെ ചിത്രം 

വർഗ്ഗം:2006-ൽ മരിച്ചവർ
വർഗ്ഗം:1909-ൽ ജനിച്ചവർ
പി.സി. രാഘവൻ നായർ

കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു **പി.സി. രാഘവൻ നായർ** (ജീവിതകാലം: സെപ്റ്റംബർ 1916 - 15 മാർച്ച് 1991). ചേവായൂർ നിയമസഭാമണ്ഡലത്തിൽ നിന്നും രണ്ടാം കേരളനിയമസഭയിലേക്കും കോഴിക്കോട് -1ൽ നിന്ന് മൂന്നാം നിയമസഭയിലേക്കും ഇദ്ദേഹം തിരഞ്ഞെടുക്കപ്പെട്ടിട്ടുണ്ട്. രണ്ടാം നിയമസഭയിൽ സിപിഐ‌യേയും, മൂന്നാം നിയമസഭയിൽ സിപിഎമ്മിനേയും പ്രതിനിധീകരിച്ചു.

## രാഷ്ട്രീയ ജീവിതം
1932-ൽ കോൺഗ്രസിലൂടെ ദേശീയ പ്രസ്ഥാനങ്ങളിൽ സജീവ പങ്കാളിയായിയായ രാഘവൻ നായർ, 1934-ൽ കോൺഗ്രസ് സോഷ്യലിസ്റ്റ് പാർട്ടിയിൽ അംഗമാവുകയും 1940കളിൽ കമ്മ്യൂണിസ്റ്റ് പാർട്ടിയിൽ അംഗമാവുകയും ചെയ്തു. കമ്മ്യൂണിസ്റ്റ് പാർട്ടിയുടെ ആദ്യകാല സംഘാടകനായ ഇദ്ദേഹം മലബാറിൽ കമ്മ്യൂണിസ്റ്റ് പ്രസ്ഥാനം കെട്ടിപ്പടുക്കുന്നതിൽ  മുൻ നിരയിൽ നിന്ന് പ്രവർത്തിച്ചു. നിരവധി തവണ ജയിൽ വാസം അനുഷ്ഠിച്ച ഇദ്ദേഹം കമ്മ്യൂണിസ്റ്റ് പാർട്ടിയുടേയും, സിപിഎമ്മിന്റേയും കോഴിക്കോട് ജില്ലാക്കമ്മിറ്റിയംഗം, താലൂക്ക്, മണ്ഡലം കമ്മിറ്റികളുടെ സെക്രട്ടറി എന്നീ നിലകളിലും പ്രവർത്തിച്ചു. ഒരു അദ്ധ്യാപകൻ കൂടിയായ രാഘവൻ നായർ അദ്ധ്യാപക പ്രസ്ഥാനങ്ങളുടെ രൂപീകരണത്തിലും വളർച്ചയിലും മുഖ്യമായ പങ്ക് വഹിച്ചു. ദേശാഭിമാനി പ്രിന്റിംഗ് ആൻഡ് പബ്ലിഷിംഗ് കമ്പനിയുടെ മാനേജിംഗ് ഡയറാക്ടറായിരുന്ന അദ്ദേഹം നിയമസഭാംഗമായിരുന്ന കാലത്ത് എസ്റ്റിമേറ്റ് കമ്മിറ്റിയിലും അംഗമായിരുന്നു. 
## അവലംബം

വർഗ്ഗം:1916-ൽ ജനിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:1991-ൽ മരിച്ചവർ
വർഗ്ഗം:മാർച്ച് 15-ന് മരിച്ചവർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
വർഗ്ഗം:മൂന്നാം കേരള നിയമസഭാംഗങ്ങൾ
സാഹിത്യവിമർശനം

സാഹിത്യ കൃതികൾ വിലയിരുത്തി അതിലെ മൂല്യം, പ്രമേയം എന്നിവ കണ്ടെത്തുന്ന സാഹിത്യശാഖ. ഒരു സാഹിത്യ കൃതി വിശകലനം ചെയ്ത് അതിൻറെ സാഹിത്യവും ആന്തരികവുമായ പ്രത്യേകതകൾ വിലയിരുത്തി മൂല്യനിർണയനം ചെയ്യുന്ന ക്രിയാത്മകവും ഭൗതികവുമായ സർഗ്ഗ വ്യാപാരമാണ് സാഹിത്യ വിമർശനം.സർഗാത്മക രചനകൾ ആണ് മുഖ്യമായും ഇപ്രകാരം വിശകലനത്തിന് വിധേയമാവുന്നത്. സൃഷ്ടിയും വിമർശനവും സാഹിത്യത്തിലെ പരസ്പരബന്ധമുള്ള രണ്ടു ശാഖകളാണ്.

## വിമർശനങ്ങൾ പലതരത്തിൽ
ഒരു കൃതിയെ സർവത അഭിനന്ദിച്ചും അനുകൂലിച്ചും ചെയ്യുന്ന വിമർശനമാണ് മണ്ഡന വിമർശനം ഒരു കൃതിയെ അടിമുടി വിമർശിച്ച് ദോഷവശങ്ങൾ എടുത്തു കാട്ടുന്ന വിമർശനം ഖണ്ഡനവിമർശനം. പ്രാചീന ആലങ്കാരികന്മാരുടെ സിദ്ധാന്തങ്ങളെ പിൻപറ്റി നടത്തുന്ന വിമർശനം ക്ലാസിക് വിമർശനം. കഥാപാത്രങ്ങളുടെ മാനസിക വ്യക്തിത്വ സവിശേഷതകളും കലാകാരന്റെ മനോവൃത്തികളുടെ പ്രത്യേകതകളും കൃതിയുടെ സൗന്ദര്യത്മകമായ ഭാവസാന്ദ്രതയും തെളിമയോടെ അനാവരണം ചെയ്യുന്ന വിമർശനത്തെ കാല്പനിക വിമർശനം എന്ന് വിളിക്കുന്നു. ഒരു കൃതി വിമർശകനിൽ ചെലുത്തിയ പ്രതികരണം അവലംബമാക്കി നിർവഹിക്കുന്ന വിമർശനമാണ് വൈയക്തിക വിമർശനം. ഒരു രചനയുടെ ഉള്ളടക്കം മനുഷ്യരാശിക്ക് എപ്രകാരം ഗുണദോഷങ്ങൾ സമ്മാനിക്കുന്നുവെന്ന് മൂല്യ ബദ്ധതയോടെ പഠിക്കുന്ന വിമർശനമാണ് ധർമ്മാധിഷ്ഠിത നിരൂപണം. എഴുത്തുകാരന്റെ മാനസിക ചിത്തവൃത്തികളെ കലാസൃഷ്ടിയുമായി അന്വയിച്ചു വിലയിരുത്തുന്ന വിമർശന പദ്ധതിയാണ് മനോവിജ്ഞാനീയ വിമർശനം. സാഹിത്യത്തിൻറെ സാമൂഹിക ബന്ധത്തിന് പ്രാമുഖ്യം കൽപ്പിക്കുന്ന വിമർശന പദ്ധതിയാണ് സമൂഹ അധിഷ്ഠിത വിമർശനം. പ്രാക്തന സംസ്കാരത്തിന്റെ ചിഹ്നങ്ങളും അടയാളങ്ങളും കാവ്യങ്ങളിൽ പ്രത്യക്ഷപ്പെടുന്നതിനെ അടിസ്ഥാനമാക്കി വളർന്നുവന്ന വിമർശന പദ്ധതിയാണ് ആദിപ്രരൂപാത്മക വിമർശനം. മാക്സിയൻ പ്രത്യയശാസ്ത്രത്തിന്റെ അടിത്തറയിൽ നിന്നുകൊണ്ട് കലാസൃഷ്ടിയുടെ സാമൂഹിക പ്രാമാണ്യത്തിന് ഊന്നൽ നൽകുന്ന വിമർശന സമീപനമാണ് മാർക്സിസ്റ്റ് വിമർശനത്തിന്റെത്. ഭാഷാശാസ്ത്രത്തിന്റെ ഉൾക്കാഴ്ചകൾ പ്രയോജനപ്പെടുത്തി സാഹിത്യ വിമർശനം നടത്തുന്ന ശൈലി വിജ്ഞാനീയ വിമർശനവും ശ്രദ്ധേയമാണ്. ഘടനാവാദം, ഉത്തരഘടനാവാദം, ദളിത് ചിന്ത, പരിസ്ഥിതിചിന്ത,സ്ത്രീവാദചിന്ത എന്നിവയിൽ നിന്ന് വെളിച്ചം സ്വീകരിച്ച് രൂപപ്പെട്ട വ്യത്യസ്ത വിമർശന പദ്ധതികളും ഇന്ന് സജീവമാണ്.
ലാ പാരിസീൻ ജപ്പോനൈസ്

ബെൽജിയൻ ചിത്രകാരനായിരുന്ന ആൽഫ്രഡ് സ്റ്റീവൻസ് വരച്ച എണ്ണച്ചായാചിത്രമാണ് **ലാ പാരിസീൻ ജപ്പോനൈസ്.** നീല നിറത്തിലുള്ള കിമോണോ ധരിച്ച ഒരു യുവതി കണ്ണാടിക്ക് മുന്നിൽ നിൽക്കുന്നതായി ഇതിൽ ചിത്രീകരിച്ചിരിക്കുന്നു. ജപ്പോണിസ്മേയുമായുള്ള സ്റ്റീവൻസിന്റെ പങ്കാളിത്തത്തിന് ഈ ചിത്രം സാക്ഷ്യം വഹിക്കുന്നു.
## സന്ദർഭം
കെയ് കാലഘട്ടത്തിൽ (1848–1854), 200 വർഷത്തിലേറെ നീണ്ട വിജനതയ്ക്ക് ശേഷം, വിവിധ രാജ്യങ്ങളിലെ വിദേശ വ്യാപാര കപ്പലുകൾ ജപ്പാൻ സന്ദർശിക്കാൻ തുടങ്ങി. 1868 ലെ മെജി പുനഃസ്ഥാപനത്തെത്തുടർന്ന്, ജപ്പാൻ ദേശീയ ഒറ്റപ്പെടലിന്റെ ഒരു നീണ്ട കാലയളവ് അവസാനിപ്പിക്കുകയും ഫോട്ടോഗ്രാഫി, അച്ചടി വിദ്യകൾ എന്നിവയുൾപ്പെടെ പടിഞ്ഞാറൻ രാജ്യങ്ങളിൽ നിന്നുള്ള ഇറക്കുമതിക്കായി തുറക്കുകയും ചെയ്തു. വ്യാപാരത്തിൽ ഈ പുതിയ തുടക്കത്തോടെ, പാരീസിലെയും ലണ്ടനിലെയും ചെറിയ കൗതുക ഷോപ്പുകളിൽ ജാപ്പനീസ് കലകളും കരകൗശല വസ്തുക്കളും പ്രത്യക്ഷപ്പെട്ടു തുടങ്ങി.ജാപ്പനീസ് കലകൾ ശേഖരിക്കുന്നതിനുള്ള ഒരു ഭ്രമമായി ജപ്പോണിസ്മെ ആരംഭിച്ചു. പ്രത്യേകിച്ച് ഉക്കിയോ-ഇയുടെ ആദ്യ സാമ്പിളുകളിൽ ചിലത് പാരീസിൽ കാണാനായിരുന്നു.

പെയിന്റിംഗിലും അലങ്കാര കലകളിലും യുകിയോ-ഇ വലിയ സ്വാധീനമായി. അക്കാലത്ത്, സ്റ്റീവൻസിന്റെ രചനകളെ ജാപ്പോണിസ് സ്വാധീനിച്ചു. ജെയിംസ് മക്നീൽ വിസ്‌ലറുടെ അടുത്തയാളായിരുന്നു (വിസ്‌ലർ 1870 കളിൽ ടിസ്സോട്ടിനോടും 1880 കളിൽ സ്റ്റീവൻസിനോടും അടുത്തായിരുന്നു) സ്റ്റീവൻസ്. 1860 മുതൽ വിസ്റ്റലിന്റെ സുഹൃത്തുക്കളായ സ്റ്റീവൻസ്, ജെയിംസ് ടിസോട്ട് എന്നിവരുടെ ചിത്രങ്ങൾ യൂറോപ്യൻ സ്ത്രീകളെ ചിത്രീകരിക്കുന്നു. 

സ്റ്റീവൻസും വിസ്‌ലറും സ്ത്രീകളുടെ ഛായാചിത്രങ്ങളുടെ പരമ്പരയിൽ ഈ വിചിത്രമായ സ്വാധീനം പ്രകടിപ്പിച്ചു. ലാ പാരിസിയെൻ ജാപോണൈസ് ഒരു സാധാരണ ഉദാഹരണമാണ്. ചിത്രത്തിൽ പ്രദർശിപ്പിച്ചിരിക്കുന്ന മിക്കവാറും എല്ലാ വസ്തുക്കളും ജാപ്പനീസ് ആണ്. അവ സ്റ്റീവൻസിന്റെ സ്വകാര്യ ശേഖരത്തിൽ നിന്നുള്ളതാകാം.

## അവലംബം

## ഉറവിടങ്ങൾ
* Saskia de Bodt and others: Alfred Stevens. Brussels – Paris 1823-1906 . Royal Museums of Fine Arts of Belgium, Van Gogh Museum / Mercator Fund, 2009. 

## പുറംകണ്ണികൾ
* Kirstin Doornbos: '' Alfred Stevens: Oeuvre in context ''.
* Aspects of Stevens's Work.
* Copy of the Parisienne japoneise at TheMet150

വർഗ്ഗം:ഫ്ലെമിഷ് ചിത്രങ്ങൾ
പൂമുഖപ്പടിയിൽ നിന്നെയും കാത്ത്

ഭദ്രൻ സംവിധാനം ചെയ്ത 1986 ലെ മലയാള ഭാഷാ ഇന്ത്യൻ ചലച്ചിത്രമാണ് **പൂമുഖപ്പടിയിൽ നിന്നെയും കാത്ത്.** മമ്മൂട്ടി, സെസിലി, റഹ്മാൻ, ശ്രീവിദ്യ എന്നിവർ അഭിനയിച്ച ഈ ചിത്രത്തിൽ അതിഥി വേഷത്തിൽ മോഹൻലാലും അഭിനയിച്ചിരുന്നു. സഞ്ജയ് (റഹ്മാൻ), സെസിലി (സെസിലി) എന്നിവരുടെ കഥയാണ് ചിത്രം പറയുന്നത്. തമിഴിൽ കോഞ്ചം കിളി എന്ന പേരിൽ പുനർനിർമ്മിച്ച ഈ ചിത്രത്തിൽ രഘുവരനും ശ്രീവിദ്യയും ചേർന്നാണ് അഭിനയിച്ചത്.

## അവലംബം

## പുറംകണ്ണികൾ
*

വർഗ്ഗം:1986-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
എദുട നിലിചിതേ

ത്യാഗരാജസ്വാമികൾ ശങ്കരാഭരണരാഗത്തിൽ ചിട്ടപ്പെടുത്തിയ ഒരു കൃതിയാണ് **എദുട നിലിചിതേ**. 

## വരികൾ
### പല്ലവി
എദുട നിലിചിതേ നീദു
സൊമ്മുലേമി പോവുരാ

### അനുപല്ലവി
നുദുടി വ്രാത കാനി മട്ടു മീരനു
നാ തരമു തെലിസി മോസ പോദുനാ 

### ചരണങ്ങൾ
സരാസരിഗ ജൂതുരാ നാദു
യവസരാല തെലിയുമു വരാലഡുഗ
ജാലരാ സകല ദേവ രായ മനവി
വിനരാഘ ഹര സുന്ദരാകാര നാ

വിദേഹജാ രമണ ദേവ ബ്രോവഗ
നിദേ സമയമന്യ ദേവതല
വേഡദേ മനസു തെലിയദേമി രാഘവ
ഇദേടി ശൗര്യമു പദേ പദേ നാ

തരാന ദൊരകനി പരാകു നാ
യെഡനു രാമ ജേസിതേ സുരാസുരുലു
മെത്തുരായിപുഡുയീ ഹരാമി തന
മേലരാ ഭക്ത ത്യാഗരാജ നുത നാ

## അർത്ഥം
എന്റെ മുന്നിൽ വന്നു നിന്നാൽ അങ്ങയുടെ ഏന്തുസ്വത്താണ് നഷ്ടപ്പെടുക?

## അവലംബം

## പുറത്തേക്കുള്ള കണ്ണികൾ
* ഭരത് സുന്ദറിന്റെ ആലാപനം

വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:ശങ്കരാഭരണം രാഗത്തിൽ ചിട്ടപ്പെടുത്തിയ കൃതികൾ
എന്ത നേർചിന

ത്യാഗരാജസ്വാമികൾ ശുദ്ധധന്യാസിരാഗത്തിൽ ചിട്ടപ്പെടുത്തിയ ഒരു കൃതിയാണ് **എന്ത നേർചിന**

## വരികളും അർത്ഥവും

## അവലംബം

## പുറത്തേക്കുള്ള കണ്ണികൾ

വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:ശുദ്ധധന്യാസി രാഗത്തിൽ ചിട്ടപ്പെടുത്തിയ കൃതികൾ
എം. രവീന്ദ്രനാഥ്

കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു **എം. രവീന്ദ്രനാഥ്**. പത്തനംതിട്ട നിയമസഭാമണ്ഡലത്തിൽ നിന്നും രണ്ടാം കേരളനിയമസഭയിലേക്ക് കോൺഗ്രസ് പ്രതിനിധിയായാണ് ഇദ്ദേഹം തിരഞ്ഞെടുക്കപ്പെട്ടത്. മുൻ പത്തനംതിട്ട എംഎൽഎ ആയിരുന്ന സി.കെ. ഹരിശ്ചന്ദ്രൻ നായർ മരിച്ച ഒഴിവിലേക്ക് 1963 മേയ് 16ന് നടന്ന തിരഞ്ഞെടുപ്പിലാണ് ഇദ്ദേഹം വിജയിച്ചത്. കെ.കെ.എൻ.എം. ഹൈസ്കൂളിന്റെ (കോന്നി)  പ്രധാനാധ്യാപകനും മാനേജറുമായിരുന്നു. കോന്നി കല്ലറ വീട്ടിൽ ഫോറസ്റ്റ് റേഞ്ച് ഓഫീസർ കല്ലറ കൃഷ്ണൻ നായരുടെയും പാർവതിക്കുട്ടിയമ്മയുടെയും മകനായി കൊല്ലം ജില്ലയിൽ  കോന്നിയിൽ ( ഇപ്പോൾ പത്തനംതിട്ട ജില്ലയിൽ ) ജനനം 
മലയാളത്തിലെ ആദ്യത്തെ പുസ്തകാലയമായ കോന്നി വീനസ് ബുക്സ് ഡിപ്പോ & പബ്ലിഷിംഗ് കമ്യുൺ സ്ഥാപകൻ ഇ.കെ. ശേഖർ , ആദ്യകാല സിനിമാനിർമ്മാതാവ് ഇ. കെ. ശിവറാം എന്നിവർ സഹോദരങ്ങളാണ്.

## അവലംബം

വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:മരിച്ച വർഷം അറിയാത്ത ജീവചരിത്രലേഖനങ്ങൾ
വർഗ്ഗം:മരിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:ഉപതിരഞ്ഞെടുപ്പിൽകൂടി നിയമസഭാംഗമായവർ
വർഗ്ഗം:രണ്ടാം കേരള നിയമസഭാംഗങ്ങൾ
മോപിൻ

ഇന്ത്യയിലെ അരുണാചൽ പ്രദേശിലെ പ്രത്യേകിച്ചും കിഴക്കൻ സിയാങ്, പശ്ചിമ സിയാങ് ജില്ലകളിൽ താമസിക്കുന്ന ഗാലോ ഗോത്ര വിഭാഗത്തിൽപ്പെട്ടവർ ആഘോഷിക്കുന്ന ഒരു കാർഷിക ഉത്സവമാണ് **മോപിൻ ഫെസ്റ്റിവൽ.**മാർച്ച്-ഏപ്രിൽ മാസങ്ങളോട് സദൃശമായ ഗാലോ മാസങ്ങളായ "ലൂമി", "ലൂക്കി" എന്നിവയിൽ ഗാലോ ഗോത്രത്തിന്റെ പുതുവർഷം എന്നിവയോട് അനുബന്ധിച്ച് നടക്കുന്ന വിളവെടുപ്പ് കാലത്തിന്റെ ആഘോഷമാണ് ഇത്. ഗാലോ ഗോത്രം ഡോണി-പോളോ എന്ന പ്രകൃതി ശക്തികളെ ആരാധിക്കുന്ന മതത്തെ പിന്തുടരുന്നു.

ഔദ്യോഗികമായി മോപിൻ ഉത്സവത്തിന്റെ തീയതി ഏപ്രിൽ 5 ന് നിശ്ചയിച്ചിട്ടുണ്ട്. എന്നാൽ ആഘോഷത്തിനുള്ള ഒരുക്കം ഏപ്രിൽ 2 മുതൽ ആരംഭിക്കുന്നു. അതിനാൽ പ്രധാന പരിപാടിക്ക് ശേഷം (അതായത് ഏപ്രിൽ 5) നെൽകൃഷിയുടെ വയൽ സന്ദർശിച്ച ശേഷം ഏപ്രിൽ 7–8 ന് സമാപിക്കും. ഇത് റിഗ അലോ എന്നറിയപ്പെടുന്നു. ഗ്രാമങ്ങളിൽ, ആഘോഷം ഒരു മാസം മുമ്പാണ് ആരംഭിക്കുന്നത്.

മോപിൻ ഫെസ്റ്റിവൽ എല്ലാ ഗൃഹജനക്കാർക്കും മുഴുവൻ സമൂഹത്തിനും സമ്പത്തും സമൃദ്ധിയും നൽകുമെന്ന് വിശ്വസിക്കപ്പെടുന്നു. മോപിൻ ഉത്സവം ആഘോഷിക്കുന്നതുമായി ബന്ധപ്പെട്ട ആചാരങ്ങൾ ദൗർഭാഗ്യങ്ങളെ അകറ്റുകയും എല്ലാ മനുഷ്യവർഗത്തിനും അനുഗ്രഹങ്ങളും സമാധാനവും സമൃദ്ധിയും നൽകുകയും ചെയ്യുമെന്ന് കരുതപ്പെടുന്നു.

ഉത്സവ വേളയിൽ ആരാധിക്കുന്ന പ്രധാന ദേവതയെ മോപിൻ ആനെ എന്ന് വിളിക്കുന്നു. ഗാലോഗോത്രത്തെ സംബന്ധിച്ചിടത്തോളം പ്രധാന ദേവത ഫലഭൂയിഷ്ഠതയും സമൃദ്ധിയും കൈവരുത്തുമെന്ന് വിശ്വസിക്കപ്പെടുന്നു.

ഉത്സവത്തിനായി ഗാലോ ആളുകൾ അവരുടെ ഏറ്റവും മികച്ച വെളുത്ത പരമ്പരാഗത വസ്ത്രങ്ങൾ ധരിക്കുന്നു. അപുങ് / പോക്ക എന്ന പ്രാദേശിക പാനീയം (അരി പുളിപ്പിച്ചുകൊണ്ട് തയ്യാറാക്കിയ ഒരു ലഹരിപാനീയമാണ്) പൊതുവേ മുളകൊണ്ടുള്ള ഒരു പാനപാത്രത്തിൽ പങ്കെടുക്കുന്നവർക്കിടയിൽ വിതരണം ചെയ്യപ്പെടുന്നു. കൂടാതെ പലതരം ഭക്ഷണം വിളമ്പുന്നു. അതിൽ അരി ഉപയോഗിച്ച് നിർമ്മിക്കുന്ന ആമിൻ എന്ന വിഭവത്തിൽ മാംസവും ഇളം മുളന്തണ്ടും അടങ്ങിയിരിക്കുന്നു.

മോപിൻ ആഘോഷത്തിനിടയിൽ സഹപ്രവർത്തകരുടെ മുഖത്ത് അരി മാവ് പ്രയോഗിക്കുന്നു. ഗാലോ ജനതയുടെ പ്രധാന ഭക്ഷണമാണ് അരി എന്നതിനാൽ ഇത് സാമൂഹിക ഐക്യം, വിശുദ്ധി, സ്നേഹം എന്നിവയുടെ പ്രതീകമായ ഒരു വിശുദ്ധ ആചാരമായി കണക്കാക്കപ്പെടുന്നു.

ഈ പരിപാടിയിൽ പങ്കെടുക്കുന്നവർ പോപ്പിർ എന്ന പ്രാദേശിക പരമ്പരാഗത നൃത്തം അവതരിപ്പിക്കുന്നു.വടക്കുകിഴക്കൻ ഇന്ത്യയിലും ബർമയിലും മാത്രം കാണപ്പെടുന്ന ഒരു ബോവൈൻജീവിയായ മിഥുന്റെ (ഗയാൽ എന്നും അറിയപ്പെടുന്നു) യാഗമാണ് മോപിൻ ആഘോഷത്തിന്റെ പ്രധാന കേന്ദ്രബിന്ദു. യാഗത്തിന് ശേഷം മിഥുന്റെ രക്തം ഒരു അനുഗ്രഹമായി വീടുകളിലേക്കും ഗ്രാമങ്ങളിലേക്കും തിരികെ കൊണ്ടുപോകുന്നു.

1966 മുതൽ ഒരു സമിതി അരുണാചൽ പ്രദേശിലെ പശ്ചിമ സിയാങ് ജില്ലയിലെ അലോംഗ് പട്ടണത്തിൽ (ആലോ എന്നറിയപ്പെടുന്നു) ഒരു മോപിൻ ഉത്സവ പരിപാടി സംഘടിപ്പിച്ചു. ഇത് ഗോത്ര സംസ്കാരം ആഘോഷിക്കുന്നതിനും സംരക്ഷിക്കുന്നതിനും ആയി ആയിരക്കണക്കിന് ആളുകളെ ഒരുമിച്ച് കൊണ്ടുവരുന്നു. 2016 ഏപ്രിൽ 5 നാണ് ഈ കമ്മ്യൂണിറ്റി മോപിൻ ആഘോഷത്തിന്റെ സുവർണ്ണ വാർഷികം നടന്നത്. 
## അവലംബം


വർഗ്ഗം:ഹൈന്ദവ ഉത്സവങ്ങൾ
വർഗ്ഗം:അരുണാചൽ പ്രദേശിലെ ഉത്സവങ്ങൾ
പോള (ഉത്സവം)

മഹാരാഷ്ട്ര, ഛത്തീസ്‌ഗഢ്, മധ്യപ്രദേശ്, തെലങ്കാന, കർണാടക എന്നിവിടങ്ങളിലെ കർഷകർ ആഘോഷിക്കുന്ന കാളകളെയും മൂരികളെയും ബഹുമാനിക്കുന്ന ഉത്സവമാണ് **പോള**. കാളകൾക്കും കർഷകർക്കും അവരുടെ കുടുംബങ്ങൾക്കും നന്ദിപറയുന്ന ഉത്സവമാണിത്. കൃഷിയുടെയും, കാർഷിക പ്രവർത്തനങ്ങളുടെയും നിർണായക ഭാഗമായ കാളകളുടെയും മൂരികളുടെയും പ്രാധാന്യം അംഗീകരിക്കുന്നതിനാണ് ഈ സംസ്ഥാനങ്ങളിൽ പോള ആഘോഷിക്കുന്നത്. പോളയ്ക്ക് ഒന്നോ രണ്ടോ ദിവസം മുമ്പ് കാളകളെ നല്ലവണ്ണം തീറ്റിച്ചുകൊണ്ട് ഉത്സവം ആരംഭിക്കുന്നു. കർഷകരും കാർഷിക കുടുംബങ്ങളും തങ്ങളുടെ കാളകളെ സ്തുതിച്ചുകൊണ്ട് ഈ ഉത്സവം ആഘോഷിക്കുന്നു. മഹാരാഷ്ട്രയിലെ ഗ്രാമപ്രദേശങ്ങളിൽ സ്കൂളുകൾക്ക് പോള അവധിദിനം ആണ്. കർഷകർ ഈ ദിവസം കാളകളെ ഒരു ജോലിയും ചെയ്യിക്കുന്നില്ല.കൃഷിക്കാർക്ക് ഇത് വളരെ പ്രധാനപ്പെട്ട ഉത്സവമാണ്. അവർ ദിവസം മുഴുവൻ തങ്ങളുടെ കാളകൾക്കായി സമർപ്പിക്കുന്നു. സ്ത്രീകൾ വീടിനു മുന്നിൽ കോലങ്ങൾ വരയ്ക്കുന്നു. തോരണങ്ങൾ വാതിലുകൾക്ക് മുകളിൽ കെട്ടിയിടുന്നു. പൂജ പാത്രങ്ങളിൽ കുങ്കുമവും വെള്ളവും മധുരപലഹാരങ്ങളും നെയ്യ് ഉപയോഗിച്ച് കത്തിച്ച മൺവിളക്കും ഉപയോഗിച്ച് കാളകൾക്ക് ആരതി ഉഴിയുന്നു.കുടുംബം മുഴുവൻ അവരുടെ കാളകളിൽ നിന്ന് അനുഗ്രഹം വാങ്ങുന്നു. അവയുടെ പാദങ്ങളിൽ സ്പർശിക്കുകയും നമസ്‌കരിക്കുകയും ചെയ്യുന്നു. കൃഷിക്കാർ അവരുടെ കാളകളെ കഴുകുകയും കൊമ്പുകൾക്ക് നിറം നൽകുകയും പഴയ കയറുകൾ മാറ്റുകയും പുതിയ കയറുകൾ മണികളുമായി ബന്ധിക്കുകയും ജോവർ, ഗോതമ്പ്, പയറ് തുടങ്ങിയ ധാന്യങ്ങൾ വിളമ്പുകയും അവയ്ക്ക് ആരതി ഉഴിയുകയും ചെയ്യുന്നു (കളിമൺ വിളക്ക് ഉഴിഞ്ഞ് ദൈവത്തിന്റെ മുൻപിൽ ബഹുമാനിക്കുന്ന ഹിന്ദു ആചാരം ) കാളകൾക്ക് നൈവദ്യം (ഭക്തർ അർപ്പിക്കുന്ന ഭക്ഷണം) കഴിക്കാനും നൽകുന്നു. മധ്യപ്രദേശ്, ഛത്തീസ്ഗഢ്, തെലങ്കാനയുടെ വടക്കൻ ഭാഗങ്ങളിൽ പോളാല അമാവസ്യയായി ഇത് ആഘോഷിക്കുന്നു. പോള ഒരു ഹിന്ദു ഉത്സവമാണ്. പോള ദിനത്തിൽ കർഷകർ അവരുടെ കാളകളെ അലങ്കരിക്കുകയും ബഹുമാനിക്കുകയും ചെയ്യുന്നു. ശ്രാവണ മാസത്തിലെ (സാധാരണയായി ഓഗസ്റ്റിൽ) പിത്തോരി അമാവാസ്യ ദിനത്തിലാണ് (അമാവാസി ദിവസം) ഈ ആഘോഷദിനം വരുന്നത്. 

## ആഘോഷങ്ങൾ
പോള പ്രധാനമായും ഒരു കർഷക ഉത്സവമാണ്. അതിൽ കൃഷിക്കാർ കൃഷിയിൽ നൽകിയ പിന്തുണയ്ക്ക് നന്ദിസൂചകമായി അവരുടെ കാളകളെയും മൂരികളെയും ബഹുമാനിക്കുന്നു. മൺസൂൺ കാലത്തെ വിതയ്ക്കൽ, വയൽജോലികൾ എന്നിവയ്ക്ക് ശേഷം സാധാരണയായി ഓഗസ്റ്റ് അവസാനമോ സെപ്റ്റംബർ ആദ്യമോ ആണ് ഈ ഉത്സവം നടത്തുന്നത്. പോള ദിവസം, കാളകളെ ആദ്യം കുളിപ്പിക്കുന്നു. തുടർന്ന് ആഭരണങ്ങളും ഷാളുകളും കൊണ്ട് അലങ്കരിക്കുന്നു. അവയുടെ കൊമ്പുകൾ ചായം പൂശി കഴുത്തിൽ പുഷ്പമാലകൾ കൊണ്ട് അലങ്കരിക്കുന്നു. കാളകൾ അന്ന് ജോലി ഒന്നും ചെയ്യുന്നില്ല. കൃഷിക്കാർ വിള സീസൺ ആഘോഷിക്കുന്ന ഘോഷയാത്രയുടെ ഭാഗമാണിത്.

സംഗീതവും നൃത്തവും സഹിതം വൈകുന്നേരങ്ങളിൽ കാളകളുടെ അലങ്കാരം നടത്തുന്നു. പുറത്തുപോകുന്ന ആദ്യത്തെ കാള കൊമ്പുകളിൽ തടി ഫ്രെയിം (മഖാർ എന്ന് വിളിക്കുന്ന) കെട്ടിയിരിക്കുന്ന ഒരു പഴയ കാളയാണ്. രണ്ട് പോസ്റ്റുകൾക്കിടയിൽ കെട്ടിയിരിക്കുന്ന മാവിന്റെ ഇലകൾ കൊണ്ട് കെട്ടിയ ഒരു കയർ ഈ കാള തകർക്കുന്നതിനെ തുടർന്ന് ഗ്രാമത്തിലെ മറ്റെല്ലാ കന്നുകാലികളും ഇതിനെ പിന്തുടരുന്നു.

മധ്യ, കിഴക്കൻ മഹാരാഷ്ട്രയിലെ മറാത്തക്കാർക്കിടയിലാണ് ഈ ഉത്സവം കാണപ്പെടുന്നത്.ഇന്ത്യയുടെ മറ്റ് ഭാഗങ്ങളിൽ ഹിന്ദുക്കളും സമാനമായ ഒരു ഉത്സവം ആചരിക്കുന്നു. ഇതിനെ തെക്ക് മാട്ടു പൊങ്കൽ എന്നും വടക്ക് പടിഞ്ഞാറ് ഇന്ത്യയിൽ ഗോദാൻ എന്നും വിളിക്കുന്നു.
## അവലംബം

വർഗ്ഗം:ഹൈന്ദവ ഉത്സവങ്ങൾ
വർഗ്ഗം:മഹാരാഷ്ട്ര
മുരുംഗ്

സമൃദ്ധിയുടെ ഉത്സവമായ **മുരുംഗ്**   ഇന്ത്യയിലെ അരുണാചൽ പ്രദേശിലെ ലോവർ സുബാൻസിരി ജില്ലയിലെ അപതാനി ജനങ്ങൾ ആഘോഷിക്കുന്നു. ഒരു വ്യക്തിഗത ഉത്സവമാണെങ്കിലും, ഗ്രാമങ്ങളും മുഴുവൻ അപതാനി ജനങ്ങളും ഉത്സവത്തിൽ പങ്കെടുക്കുന്നു. ഇത് ജനുവരി മാസത്തിൽ അല്ലെങ്കിൽ മുരുംഗ് പിലോയിൽ ആഘോഷിക്കുന്നു. ഇത് കൂടാതെ എല്ലാ വർഷവും അപതാനിജനങ്ങൾ മാർച്ച് മാസത്തിൽ മയോകോയും ജൂലൈ 4 മുതൽ 7 വരെ ഡ്രീ ഫെസ്റ്റിവലും ആഘോഷിക്കുന്നു.
## തയ്യാറാക്കൽ
ഒരു പുരോഹിതന്റെ പഹിൻ കോനിൻ (മുട്ട പരിശോധന) മുരുംഗ് നടത്തുന്നതിനുള്ള ആദ്യപടിയാണ്. രോഗിക്കും ബന്ധുക്കൾക്കും വാഗ്ദാനം ചെയ്യുന്ന കാജി എന്നറിയപ്പെടുന്ന ഒരു പ്രത്യേക വിഭവം തയ്യാറാക്കിയതിന് ശേഷമാണ് ഇത് നടത്തുന്നത്. അതിനുശേഷം രോഗി സുഖം പ്രാപിക്കുകയാണെങ്കിൽ മുരുംഗ് നടത്തുന്നു. അല്ലെങ്കിൽ അത് അവഗണിക്കപ്പെടും. ശൈത്യകാലത്തിന്റെ ആരംഭത്തോടെ ബന്ധുക്കളും അയൽവാസികളും വിറക് ശേഖരിക്കുന്നു. പ്രധാന പരിപാടി ആരംഭിക്കുന്നതിന് കുറച്ച് ദിവസം മുമ്പ് ഇലകളും ചൂരലും മുളയും ഉൾപ്പെടെയുള്ള വസ്തുക്കൾ ശേഖരിക്കും. വീട്ടുമുറ്റത്ത് മിഥൂണുകളെയും പശുക്കളെയും കെട്ടിയിടുന്നു. ഉത്സവത്തിന് ഒരു ദിവസം മുമ്പ് പുരോഹിതൻ പരിശോധിച്ചതിന് ശേഷം ബലി മൃഗങ്ങളെ തിരഞ്ഞെടുക്കുന്നതാണ് അടുത്ത ഘട്ടം. ഉത്സവത്തിന്റെ തലേദിവസം സുബു-സാ (ചൂരൽ കയർ) തയ്യാറാക്കിയതിന് ശേഷമാണ് ഇത്. പാടങ്ങളിൽ സംഭരിച്ച് ഉണക്കിയ വിറക് വീട്ടിലേക്ക് മാറ്റുന്നു. താമസിയാതെ, കുല അംഗങ്ങൾ തയ്യാറാക്കിയ റൈസ് ബിയർ ലാപാങ്ങിലേക്ക് കൊണ്ടുവന്ന് അതിഥികൾക്ക് നൽകുന്നു. പകൽ ബന്ധുക്കളും അയൽവാസികളും കുടുംബത്തെ സന്ദർശിക്കുന്നു. പുരോഹിതൻ സ്‌തോത്രങ്ങൾ ചൊല്ലുകയും ഉത്സവത്തിന്റെ വിജയത്തിനായി പ്രാർത്ഥിക്കുകയും ചെയ്യുന്നു. ഉത്സവത്തിൽ മൃഗങ്ങളെ ബലിയർപ്പിക്കാൻ വ്യക്തികളെ തീരുമാനിക്കുന്നതിനുള്ള ശകുനവും അദ്ദേഹം ചെയ്യുന്നു.
## അവലംബം

## പുറംകണ്ണികൾ
*Arunachalipr 
*Arunachal Diary 
*Maps of India
*Arunachal Diary 

വർഗ്ഗം:അരുണാചൽ പ്രദേശിലെ ഉത്സവങ്ങൾ
ഡ്രീ ഫെസ്റ്റിവൽ

അരുണാചൽ പ്രദേശിലെ ലോവർ സുബാൻസിരി ജില്ലയുടെ കേന്ദ്രഭാഗത്ത് സിറോ എന്ന ശാന്തമായ പൈൻ നിറഞ്ഞ താഴ്‌വരയിൽ വസിക്കുന്ന അപറ്റാനിജനങ്ങൾ  തനതായ നെൽകൃഷിക്ക് പ്രശസ്തമാണ്. സുസ്ഥിര കാർഷിക രീതികൾക്കും അവർ അറിയപ്പെടുന്നു, കാർഷിക ചക്രങ്ങൾ അവരുടെ ദൈനംദിന ജീവിതത്തെ നിയന്ത്രിക്കുന്നു. **ഡ്രീ കാർഷിക ഉത്സവം** ഈ ചക്രത്തിലെ പ്രത്യേകതയാണ്.
## പുരാണ വശങ്ങൾ
തുടക്കത്തിൽ, മനുഷ്യർ ഭക്ഷണത്തിനായി തിരഞ്ഞു. Wpyo supuñ ന്റെ ഫലഭൂയിഷ്ഠമായ ദേശങ്ങളിൽ കൃഷി ആരംഭിച്ചത് ആൻ‌ ഡോൺ‌വും അബ്ബ ലൊബോയും ആണ്. അങ്ങനെ സ്ഥിരതാമസമാക്കിയ ഒരു ജീവിതം ആരംഭിച്ച ആദ്യത്തെ മനുഷ്യനായിരുന്നു ആൻ‌ ഡോൺ‌വ്. കൃഷി ആരംഭിച്ച ആദ്യത്തെ വ്യക്തിയായിരുന്നു അബ്ബ ലൊബോ. ആദ്യത്തെ ബാച്ച് മൺവെട്ടികളും ടുറെ ഡൈപ്പ് ആദ്യത്തെ ബാച്ച് വടിവാളുകളുമായി Twgyó ilyo ’ കുറ്റിക്കാടുകൾ, സസ്യങ്ങൾ എന്നിവ വലിയ ഭൂപ്രദേശങ്ങളിൽ നിന്ന് നീക്കം ചെയ്തു. വടക്ക്, തെക്ക് ഭാഗങ്ങളിൽ നിന്ന് കാറ്റ് വീശിയടിച്ചെങ്കിലും അവശിഷ്ടങ്ങൾ കത്തിച്ചു. അടുത്തതായി, വിതയ്ക്കുന്നതിന് മണ്ണ് തയ്യാറാക്കി.

കാർഷിക ഭൂമികൾ തയ്യാറായെങ്കിലും നെല്ല് ലഭ്യമല്ലായിരുന്നു. അതിനാൽ, വിത്തുകൾക്കായുള്ള അന്വേഷണം ആരംഭിച്ചു. ഈ പ്രക്രിയയിൽ, ആൻ‌ ഡോൺ‌, അബ്ബ ലൊബോ എന്നിവർ‌ മുർ‌ട്ട ലെംബിയയിൽ‌ എത്തി, അവിടെ നിന്ന് പ്യാപിൻ, പിയാരെ നെല്ല് എന്നിവയുടെ വിത്തുകളും മുർ‌തു യാരിൻ നിന്നും വെള്ളരി, ധാന്യം എന്നിവയുടെ വിത്തുകളും കരസ്ഥമാക്കി. കുറവുണ്ടായിരുന്നതിനുവേണ്ടി തിരയൽ തുടർന്നു. അവർ ഒരു നായയുടെ സഹായത്തോടെ വയൽ പിന്തുടർന്ന് ഒടുവിൽ വിത്തുകളുടെ ഉറവിടം കണ്ടെത്തി.
## അവലംബം

## അധിക ഉറവിടങ്ങൾ

1. Dree and its modification, By **Shri Lod Kojee**. Published in the Souvenir of the Central Dree Committee, Ziro of 1992, the year in which silver jubilee of the Dree Festival celebration was observed.

2. The Dree, an agricultural community festival of Apatanis and its importance, By **Shri Tage Dibo**. Article published in The Arunachal Times on 4 July 2009.

3. The rising faith of the Apatanis, By **Shri Mihin Kaning**. Article published in The Echo of Arunachal on 31 December 2005.

## പുറംകണ്ണികൾ
* Dree Festival
* https://www.facebook.com/DREE-Festival-ZIRO-312980335524587/

വർഗ്ഗം:ജൂലൈ മാസത്തെ വിശേഷദിനങ്ങൾ
വർഗ്ഗം:ഇന്ത്യയിലെ മതപരമായ ആഘോഷങ്ങൾ
മനബാസ ഗുരുബാര

ഇന്ത്യൻ സംസ്ഥാനമായ ഒഡീഷയിൽ ഒഡിയ ഹിന്ദുക്കൾ ആഘോഷിക്കുന്ന ഉത്സവമാണ് **മനബാസ ഗുരുബര.** ആന്ധ്രാപ്രദേശ്, ഛത്തീസ്‌ഗഢ്, തെക്കൻ ഝാർഖണ്ഡ്, തെക്ക് പടിഞ്ഞാറൻ ബംഗാൾ എന്നിവിടങ്ങളിൽ താമസിക്കുന്ന ഒഡിയക്കാരും ഇത് ആഘോഷിക്കുന്നു. ഈ ഉത്സവത്തിൽ മഹാലക്ഷ്മി ദേവിയാണ് പ്രതിഷ്ഠ. ദേവി തന്നെ ഓരോ വീട്ടിലും വന്ന് വേദനയും സങ്കടവും നീക്കംചെയ്യുന്നുവെന്ന് ആളുകൾ വിശ്വസിക്കുന്നു. മാർഗസിര മാസത്തിലെ എല്ലാ വ്യാഴാഴ്ചയും ഇത് നടത്തപ്പെടുന്നു.

ലക്ഷ്മി ദേവി ഒരു വൃത്തിയുള്ള വീടിനെ സ്നേഹിക്കുന്നുവെന്ന് വിശ്വസിക്കപ്പെടുന്നു. അതിനാൽ എല്ലാ സ്ത്രീകളും അവരുടെ വീടുകൾ വൃത്തിയാക്കുന്നു. തുടർന്ന് വീട് ജോതി ചിറ്റ കൊണ്ട് അലങ്കരിക്കുന്നു.ഗ്രാമത്തിലെ ഏറ്റവും മനോഹരമായ വീട് ലക്ഷ്മി ദേവി സന്ദർശിക്കുമെന്നും പണവും സമൃദ്ധിയും ലഭിക്കുമെന്നും വിശ്വസിക്കപ്പെടുന്നു.
## ചരിത്രം
ലക്ഷ്മി പുരാണത്തിലെ ലക്ഷ്മി ദേവിയുടെ ഹിന്ദു പുരാണത്തെ അടിസ്ഥാനമാക്കിയാണ് ഈ ഉത്സവം.ഈ പുരാണത്തിൽ, ഒരിക്കൽ ലക്ഷ്മി ദേവി തോട്ടിവേല ചെയ്യുന്ന താഴ്ന്ന ജാതിക്കാരിയായ ശ്രിയയെ സന്ദർശിച്ചു. ഇതിനായി ജഗന്നാഥന്റെ ജ്യേഷ്ഠൻ ബലറാമിന് ലക്ഷ്മിയോട് ദേഷ്യം വന്നു. ഹിന്ദുക്കളുടെ തീർത്ഥാടനത്തിന്റെ (ധാം) ഏറ്റവും പവിത്രമായ നാല് സ്ഥലങ്ങളിൽ ഒന്നായ പുരിയിലെ ജഗന്നാഥ ക്ഷേത്രത്തിൽ നിന്ന് അവരെ പുറത്താക്കി. ഭക്ഷണമോ വെള്ളമോ പാർപ്പിടമോ ഇല്ലാതെ നീണ്ട പരീക്ഷണത്തിലൂടെ കടന്നുപോകാൻ ലക്ഷ്മി ക്ഷേത്രം വിട്ട് ഭർത്താവിനെയും മൂത്ത സഹോദരനെയും ശപിച്ചുകൊണ്ട് അപമാനത്തിന് പ്രതികാരം ചെയ്യുന്നു. സമൂഹത്തിലെ തൊട്ടുകൂടായ്മയുടെ ദുഷ്പ്രവൃത്തികൾക്കെതിരെ പുരാണം ശബ്ദമുയർത്തുന്നു. ഇത് ഫെമിനിസത്തിന് പ്രാധാന്യം നൽകുന്നു. ഒപ്പം പുരുഷ മേധാവിത്വത്തെ ചെറുക്കാൻ സ്ത്രീശക്തിയെ ശക്തിപ്പെടുത്തുകയും ചെയ്യുന്നു. ഈ ലക്ഷ്മി പുരാണം അനുസരിച്ച് ലക്ഷ്മി ദേവിക്കായി പൂജ നടത്തുന്നു.
## അവലംബം

വർഗ്ഗം:ഒഡീഷയിലെ ഉത്സവങ്ങൾ
ഫാം ഖോ സോവായ്

**ഫാം-ഖോ-സോവായ്** (വിളവെടുപ്പ് ഉത്സവം) ബുഗൂൺ ജനതയുടെ പ്രശസ്തമായ ഉത്സവമാണ്. എല്ലാ വർഷവും സെപ്റ്റംബർ 10 ന് ആരംഭിക്കുന്ന ഈ ഉത്സവം ഒരു നിശ്ചിത തീയതിയിലാണ് ഇപ്പോൾ ആഘോഷിക്കുന്നത്.ഫാം-ഖോ എന്നാൽ "പർവ്വതം" (ഫാം), "നദി" അല്ലെങ്കിൽ "ജലം" ("ഖോ" എന്നത് ഏതെങ്കിലും തരത്തിലുള്ള ജലത്തിന്റെ പോളിസെമിയാണ്). സ്ത്രീകളുടെ നിലനിൽപ്പിന് ആവശ്യമായ പ്രധാന ഘടകങ്ങളായി ബഗൂൺ ജനത ഇതിനെ കണക്കാക്കുന്നു.

## അവലംബം

വർഗ്ഗം:അരുണാചൽ പ്രദേശിലെ ഉത്സവങ്ങൾ
കോട്ടൺ വൂൾ സ്പോട്ട്

ലഘുചിത്രം| രണ്ട് കോട്ടൺ വൂൾ സ്പോപോട്ടുകൾ ഉൾപ്പെടെ ഡയബറ്റിക് റെറ്റിനോപ്പതിയുടെ വിപുലമായ അടയാളങ്ങൾ കാണിക്കുന്ന റെറ്റിനയുടെ ചിത്രം.
കണ്ണിന്റെ റെറ്റിനയുടെ ഫണ്ടസ്കോപ്പിക് പരിശോധനയിൽ, വെളുത്ത പാടുകൾ പോലെ കാണപ്പെടുന്ന ഒരു മെഡിക്കൽ ചിഹ്നമാണ് **കോട്ടൺ വൂൾ സ്പോട്ട്** എന്ന പേരിൽ അറിയപ്പെടുന്നത്. നെർവ് ഫൈബർ പാളിയിൽ ആക്സോപ്ലാസ്മിക് വസ്തുക്കൾ ശേഖരിക്കപ്പെടുന്നതിന്റെ ഫലമായി റെറ്റിനയിലെ നാഡി നാരുകൾ തകരാറിലാകുമ്പോഴാണ് ഇവ സംഭവിക്കുന്നത്. ഇസ്കെമിയ കാരണം ഞരമ്പുകൾക്കുള്ളിൽ ആക്സോണൽ ട്രാൻസ്പോർട്ട് കുറഞ്ഞ് ബാക്ക്ലോഗും ഇൻട്രാ സെല്ലുലാർ ഉൽപ്പന്നങ്ങളുടെ ശേഖരണവും സംഭവിക്കുന്നു. ഇത് റെറ്റിനയുടെ ഉപരിതല പാളിയിൽ ഉണ്ടാക്കുന്ന വീക്കം മൂലം നാഡി നാരുകൾ തകരാറിലാകുന്നു. കാലക്രമേണ ഈ പാടുകൾ മങ്ങി വരാറുണ്ട്.

പ്രമേഹവും രക്താതിമർദ്ദവുമാണ് ഈ അവസ്ഥക്ക് കാരണമാകുന്ന ഏറ്റവും സാധാരണമായ രണ്ട് രോഗങ്ങൾ. പ്രമേഹത്തിൽ അവ പ്രീ-പ്രൊലിഫറേറ്റീവ് ഡയബെറ്റിക് റെറ്റിനോപ്പതിയുടെ പ്രധാന ലക്ഷണമാണ്. അപൂർവമായി, എച്ച്.ഐ.വി., പർട്ട്ഷെർസ് റെറ്റിനോപ്പതി എന്നിവയിലും കോട്ടൺ വൂൾ സ്പോട്ടുകൾ കാണപ്പെടാറുണ്ട്.

കോട്ടൺ വൂൾ സ്പോട്ടുകൾ കാണപ്പെടുന്ന മറ്റൊരു അവസ്ഥ സെൻട്രൽ റെറ്റിന വെയിൻ ഒക്ലൂഷൻ ആണ്.

## ഇതും കാണുക

* ഡയബെറ്റിക് റെറ്റിനോപ്പതി

## അവലംബങ്ങൾ

വർഗ്ഗം:രോഗലക്ഷണങ്ങൾ
ഭായ് ഫോണ്ട

**ഭായ് ഫോട്ട** അഥവാ **ഭായ് ഫോണ്ട** (ബംഗാളി: ভাইফোঁটা) ഒരു ഹിന്ദു ഉത്സവമാണ്. അമാവസ്യ അവസാനിക്കുന്ന നിമിഷത്തിലാണ് ഭായ് ഫോട്ട ആചാരം ആരംഭിക്കുന്നത്. ഉത്തരേന്ത്യയിലെ ഭായ് ദൂജ് ഉത്സവത്തിന് സമാനമായി, ദീപാവലി സമയത്ത് കാർത്തിക മാസത്തിലെ രണ്ടാം അല്ലെങ്കിൽ മൂന്നാം ദിവസത്തിലാണ് ഇത് നടക്കുന്നത്. സഹോദരങ്ങൾ പരസ്പരം ബഹുമാനിക്കുന്ന ആചാരാനുഷ്ഠാനങ്ങളെ കേന്ദ്രീകരിച്ചാണ് ഉത്സവം.
## അവലംബം

വർഗ്ഗം:ഹൈന്ദവ ഉത്സവങ്ങൾ
വർഗ്ഗം:ഒക്ടോബറിലെ വിശേഷദിനങ്ങൾ
നബന്ന

ബംഗാളി വിളവെടുപ്പ് ആഘോഷമായ **നബന്ന** (ബംഗാളി: নবান্ন, നോബന്നോ; ലിറ്റ്: ന്യൂ റൈസ് / ഹാർവെസ്റ്റ്) ബംഗ്ലാദേശിലും ഇന്ത്യൻ സംസ്ഥാനങ്ങളായ പശ്ചിമ ബംഗാൾ, ത്രിപുര, അസമിലെ ബരാക് വാലി എന്നിവിടങ്ങളിലും ഭക്ഷണം, നൃത്തം, സംഗീതം എന്നിവയോടൊപ്പം ആഘോഷിക്കാറുണ്ട്. ഭക്ഷണത്തിന്റെ ഉത്സവമായ ഇതിൽ പിഥ പോലുള്ള നാടൻ പാചകരീതിയനുസരിച്ച് ബംഗാളി വിഭവങ്ങൾ പാകം ചെയ്യുന്നു.
## ആഘോഷം
നബന്ന മേള എന്ന് വിളിക്കുന്ന മേളയോടെയാണ് ഉത്സവം ആഘോഷിക്കുന്നത്. ബംഗാൾ ദേശത്തിന് "ബാരോ മാസ് ടെറോ പർബാൻ" (പന്ത്രണ്ട് മാസത്തിനുള്ളിൽ പതിമൂന്ന് ഉത്സവങ്ങൾ) എന്ന പേര് നൽകിയ നിരവധി ഉത്സവങ്ങളിലൊന്നാണിത്. രണ്ട് പ്രധാന മതവിഭാഗങ്ങളിൽ നിന്നുള്ള ഗ്രാമീണരും നാട്ടുകാരും തുല്യ പങ്കാളിത്തത്തോടെ മേളയിൽ പങ്കെടുക്കുന്നു. ഫെസ്റ്റിവലിനെ ഒരു വിളവെടുപ്പ് ആചാരമാക്കി മാറ്റുന്ന നിരവധി ഫലസമൃദ്ധി ആചാരങ്ങളും ഉണ്ട്. ഉത്സവത്തിന് ബംഗാളി സംസ്കാരത്തിന്റെ സൃഷ്ടിപരമായ സമൂഹത്തിൽ നിന്ന് ധാരാളം പിന്തുണ ലഭിക്കുന്നു. നിരവധി കവികളും സംഗീതജ്ഞരും ബൗളും ചിത്രകാരന്മാരും ഇത്തരം കൂട്ടായ്മകളിലേക്ക് എത്തുന്നു. 1943 ലെ ബംഗാൾ ക്ഷാമത്തിന്റെ ദുഃഖകരമായ സംഭവം ചിത്രീകരിക്കുന്ന ബിജോൺ ഭട്ടാചാര്യ നബന്നയിൽ എഴുതിയ പ്രശസ്തമായ ഒരു നാടകമുണ്ട്.1998 മുതൽ ജബിയ നബന്ന ഉത്‌ഷാബ് ഉജ്ജപൻ പാർഷാദ് (ദേശീയ വിളവെടുപ്പ് ഉത്സവ സമിതി) സംഘടിപ്പിച്ച എല്ലാ നബന്ന ഉത്സവവും (അഗ്രഹായന്റെ ഒന്നാം ദിവസം) (2020 ജൂൺ 16) ധാക്കയിൽ ആഘോഷിക്കുന്നു. സംഘടനയുടെ സ്ഥാപകനും പ്രധാന ആസൂത്രകനുമാണ് ശ്രീ. ഷാരിയാർ സലാം. ഒരു ദിവസം നീണ്ടുനിൽക്കുന്ന ഉത്സവത്തിൽ ധാരാളം സാംസ്കാരിക പ്രവർത്തകരും സംഘടനകളും പ്രകടനങ്ങളുമുണ്ട് ....
## അവലംബം

## കൂടുതൽ വായനയ്ക്ക്
* 
*  – outlines rice growing seasons

വർഗ്ഗം:ഹൈന്ദവ ഉത്സവങ്ങൾ
സെൻട്രൽ റെറ്റിനൽ വെയിൻ ഒക്ലൂഷൻ

കണ്ണിന്റെ റെറ്റിനയെ ബാധിക്കുന്ന ഒരു അസുഖമാണ് **സെൻട്രൽ റെറ്റിനൽ വെയിൻ ഒക്ലൂഷൻ** (**സി‌ആർ‌വി‌ഒ**). സാധാരണയായി ത്രോംബോസിസ് മൂലം സെൻട്രൽ റെറ്റിനൽ വെയിൻ അടയുന്നത് കാരണമാണ് ഇത് സംഭവിക്കുന്നത്. ഈ സിരക്ക് തുല്യമായി റെറ്റിനയിൽ കാണുന്ന ധമനിയായ സെൻട്രൽ റെറ്റിനൽ ആർട്ടറിയും ഇതുപോലെ അടയാം. സെൻട്രൽ റെറ്റിനൽ ആർട്ടറിയും വെയിനും റെറ്റിനയിലെ രക്ത വിതരണത്തിന്റെ ഏക ഉറവിടമായതിനാൽ, ഇവ അടയുന്നത് മൂലം ഇസ്കെമിയ (രക്ത വിതരണത്തിലെ തടസ്സം), എഡിമ (വീക്കം) എന്നിവ കാരണം റെറ്റിനയ്ക്ക് കനത്ത നാശനഷ്ടമുണ്ടാകുകയും ക്രമേണ അന്ധതയ്ക്ക് കാരണമാകുകയും ചെയ്യും.

സിആർവിഒ, ഒക്കുലാർ ഇസ്കെമിക് സിൻഡ്രോമിന് കാരണമാകും. ഈ രോഗത്തിന്റെ മിതമായ രൂപമാണ് നോൺ‌സ്കെമിക് സി‌ആർ‌വി‌ഒ. ഇത് ക്രമേണ കൂടുതൽ കഠിനമായ ഇസ്കെമിക് തരത്തിലേക്ക് പുരോഗമിച്ചേക്കാം. അതേപോലെ സിആർവിഒ ഗ്ലോക്കോമയ്ക്കും കാരണമാകും.

## രോഗനിർണയം
സി‌ആർ‌വി‌ഒയുടെ വികാസത്തിൽ ത്രോംബോസിസിന്റെ പങ്ക് വ്യക്തമായിരുന്നിട്ടും, ഒരു ചിട്ടയായ അവലോകനത്തിൽ റെറ്റിന വാസ്കുലർ ഒക്ലൂഷൻ ഉള്ള രോഗികളിൽ ത്രോംബോഫിലിയ (ത്രോംബോസിസിനുള്ള അന്തർലീനമായ പ്രവണത) വർദ്ധിച്ചതായി കണ്ടെത്തിയിട്ടില്ല.

## ചികിത്സ
ലുസെന്റിസ് പോലുള്ള ആന്റി-വിഇജിഎഫ് മരുന്നുകൾ, അല്ലെങ്കിൽ ഇൻട്രാവിട്രിയൽ സ്റ്റിറോയിഡ് ഇംപ്ലാന്റ് (ഓസുർഡെക്സ്), പാൻ-റെറ്റിനൽ ലേസർ ഫോട്ടോകോയാഗുലേഷൻ എന്നിവ  ചികിത്സകളാണ്. രോഗത്തിലേക്ക് നയിക്കുന്ന അടിസ്ഥാന കാരണങ്ങൾ കണ്ടെത്തി ചികിത്സിക്കേണ്ടതും ആവശ്യമാണ്. ഇസ്കെമിക് സിആർവിഒയെ അപേക്ഷിച്ച് ഇസ്കെമിയ ഇല്ലാത്ത സിആർവിഒയ്ക്ക് ചികിത്സയിലൂടെ  നഷ്ടപ്പെട്ട കാഴ്ച തിരിച്ചുകിട്ടാനുള്ള സാധ്യത കൂടുതലാണ്.

നോൺ-ഇസ്കെമിക് സി‌ആർ‌വി‌ഒ ബാധിച്ച രോഗികൾക്ക് ആന്റി-വിഇജിഎഫ് മരുന്നുകളായ റാണിബിസുമാബ്, പഗറ്റാനിബ് സോഡിയം എന്നിവയുടെ ഫലപ്രാപ്തി പഠിക്കുന്നതിനായി ഒരു ചിട്ടയായ അവലോകനം നടത്തി. പരിമിതമായ സാമ്പിൾ സൈസ് ആണെങ്കിലും, സുരക്ഷാ ആശങ്കകളൊന്നുമില്ലാതെ, രണ്ട് ചികിത്സാ ഗ്രൂപ്പുകളിലെയും ആളുകൾ 6 മാസ കാലയളവിൽ മെച്ചപ്പെട്ട കാഴ്ച ശക്തി കാണിച്ചു. 

## ഇതും കാണുക
* ബ്രാഞ്ച് റെറ്റിനൽ വെയിൻ ഒക്ലൂഷൻ
* ഐലിയ
* ഐറിഡോഡയാലിസിസ്
* ഇസ്കെമിക് ഒപ്റ്റിക് ന്യൂറോപ്പതി
* ലുസെന്റിസ്
* മാക്യുലാർ എഡീമ

## അവലംബങ്ങൾ

വർഗ്ഗം:കൊറോയിഡ്, റെറ്റിന രോഗങ്ങൾ
ഋഷി പഞ്ചമി

ചന്ദ്ര കലണ്ടറിലെ ഭദ്രപാദ് മാസത്തിലെ ഗണേഷ് ചതുർത്ഥി ദിവസത്തിന് ശേഷം അടുത്ത ദിവസം അഞ്ചാം ദിവസമാണ് **ഋഷി പഞ്ചമി.** കശ്യപൻ, അത്രി, ഭരദ്വജൻ, വിശ്വാമിത്രൻ, ഗൗതമ മഹർഷി, ജമദഗ്നി, വസിഷ്ഠൻ എന്നീ ഏഴു മുനിമാരായ സപ്ത ഋഷിയുടെ പരമ്പരാഗത ആരാധനയാണിത്. കേരളത്തിന്റെ ചില ഭാഗങ്ങളിൽ വിശ്വകർമ പൂജ എന്നും ആചരിക്കുന്നു.

ഈ വ്രതത്തിൽ, സമൂഹത്തിന്റെ ക്ഷേമത്തിനായി തങ്ങളുടെ ജീവിതം സമർപ്പിച്ച പുരാതന  ഋഷികളുടെ മഹത്തായ പ്രവർത്തനങ്ങളെ ജനങ്ങൾ ബഹുമാനത്തോടെ നന്ദിയും സ്മരണയും പ്രകടിപ്പിക്കുന്നു. വ്രതം സ്ത്രീകൾ ആചരിക്കേണ്ടതാണ്. ചില ദാദീച്ച് ബ്രാഹ്മണരും രാജസ്ഥാനിലെ അഗർവാൾ, മഹേശ്വരി സമുദായങ്ങളും ഋഷി പഞ്ചമിയെ രക്ഷാ ബന്ധൻ അല്ലെങ്കിൽ “രാഖി ഉത്സവം” എന്നും ആഘോഷിക്കുന്നു. സഹോദരിമാർ “രാഖി” അല്ലെങ്കിൽ “സേക്രഡ് ത്രെഡ്” കെട്ടുന്നു. സഹോദരീസഹോദരന്മാർ പരസ്പരം ക്ഷേമത്തിനായി പ്രാർത്ഥിക്കുകയും ഓരോ ഒത്ത്പഹറിനെയും സംരക്ഷിക്കാൻ പ്രതിജ്ഞയെടുക്കുകയും ചെയ്യുന്നു.
## ആചാരങ്ങൾ
ഋഷി പഞ്ചമിയിൽ, പുണ്യനദികളിലോ കുളങ്ങളിലോ മറ്റ് ജലാശയങ്ങളിലോ ആചാരപരമായ കുളി നടത്തുന്നു. ഗണപതി, നവഗ്രഹങ്ങൾ (ഒമ്പത് ഗ്രഹദേവന്മാർ), സപ്തർഷിമാർ (ഏഴ് മുനിമാർ), അരുന്ധതി എന്നിവരെ ഈ ദിവസം ആരാധിക്കുന്നു. സ്ത്രീകൾ ദൈവങ്ങൾക്ക് 'പ്രസാദം' സമർപ്പിക്കുകയും ഭർത്താവിന്റെ പാദങ്ങൾ കഴുകുകയും ചെയ്യുന്നു. 

## അവലംബം

വർഗ്ഗം:ഹൈന്ദവ ഉത്സവങ്ങൾ
വർഗ്ഗം:ഇന്ത്യയിലെ മതപരമായ ആഘോഷങ്ങൾ
അനുബന്ധം (ചലച്ചിത്രം)

എം.ടി. വാസുദേവൻ നായർ എഴുതിയതും ഐ.വി. ശശി സംവിധാനം ചെയ്തതുമായ 1985 ലെ ഇന്ത്യൻ മലയാള ഭാഷാ ചിത്രമാണ് **അനുബന്ധം.** ഇതിൽ മമ്മൂട്ടി, മോഹൻലാൽ, സീമ, ശോഭന എന്നിവരാണ് അഭിനയിക്കുന്നത്. ഈ ചിത്രം നാല് കേരള സംസ്ഥാന ചലച്ചിത്ര അവാർഡുകൾ നേടിയിട്ടുണ്ട്. മികച്ച കഥ (നായർ), മികച്ച നടി (സീമ), മികച്ച ബാല കലാകാരൻ (വിമൽ), മികച്ച എഡിറ്റർ (കെ. നാരായണൻ) 
## അവലംബം

## പുറംകണ്ണികൾ
* 
* ''Anubandham''  at the Malayalam Sangeetham database

വർഗ്ഗം:1985-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ബിച്ചു തിരുമല-ശ്യാം ഗാനങ്ങൾ
മുകുന്ദേട്ടാ സുമിത്ര വിളിക്കുന്നു

പ്രിയദർശൻ സംവിധാനം ചെയ്ത് ശ്രീനിവാസൻ എഴുതിയ 1988 ലെ ഇന്ത്യൻ മലയാള ഭാഷാ റൊമാന്റിക് കോമഡി ചിത്രമാണ് **മുകുന്ദേട്ടാ സുമിത്ര വിളിക്കുന്നു.** മോഹൻലാൽ, ശ്രീനിവാസൻ, രഞ്ജിനി എന്നിവരാണ് ഇതിൽ അഭിനയിക്കുന്നത്.1983-ൽ പുറത്തിറങ്ങിയ കഥ എന്ന സിനിമയിൽ ഉൾപ്പെടുത്തിയിരുന്ന സാസാ ആനി കസവ് ( (Hare and Tortoise)) എന്ന മറാത്തി നാടകത്തെ അടിസ്ഥാനമാക്കിയാണ് കഥ.
## അവലംബം

## പുറംകണ്ണികൾ
* 

വർഗ്ഗം:പ്രിയദർശൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:1988-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എസ്.കുമാർ കാമറ ചലിപ്പിച്ച ചലച്ചിത്രങ്ങൾ
ഫുട്ബോൾ (ചലച്ചിത്രം)

പി. പി. സുബെയറിന്റെ ഒരു കഥയിൽ നിന്ന് ശ്യാം കൃഷ്ണ എഴുതിയതും രാധാകൃഷ്ണൻ സംവിധാനം ചെയ്തുമായ 1982 ലെ ഇന്ത്യൻ മലയാള ഭാഷാ ചിത്രമാണ് **ഫുട്ബോൾ.** ചിത്രത്തിൽ നെടുമുടി വേണു, സറീനാ വഹാബ് എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ചിത്രത്തിന് ജോൺസൺ സംഗീത സംവിധാനം നിർവ്വഹിച്ചിരിക്കുന്നു.
## അവലംബം

## പുറംകണ്ണികൾ
* 

വർഗ്ഗം:1982-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
ഭായ് ദൂജ്

ശുക്ലപക്ഷത്തിന്റെ രണ്ടാമത്തെ ചാന്ദ്ര ദിനത്തിൽ (ശോഭയുള്ള രണ്ടാഴ്ച) വിക്രം സംവത് ഹിന്ദു കലണ്ടറിലോ കാർത്തികയിലെ ശാലിവാഹൻ ഷക്ക കലണ്ടർ മാസത്തിലോ ആഘോഷിക്കുന്ന ഒരു ഉത്സവമാണ് **ഭായ് ദൂജ്.** ദീപാവലി അല്ലെങ്കിൽ തിഹാർ ഉത്സവത്തിലും ഹോളി ഉത്സവത്തിലും ഇത് ആഘോഷിക്കപ്പെടുന്നു. ഈ ദിവസത്തെ ആഘോഷങ്ങൾ രക്ഷാ ബന്ധന്റെ ഉത്സവത്തിന് സമാനമാണ്. ഈ ദിവസം, സഹോദരിമാർ സഹോദരങ്ങൾക്ക് സമ്മാനങ്ങൾ നൽകുന്നു. രാജ്യത്തിന്റെ തെക്ക് ഭാഗത്ത് യമ ദ്വീതിയ എന്നാണ് ദിനം ആഘോഷിക്കുന്നത്. 

കയാസ്ത കമ്മ്യൂണിറ്റിയിൽ രണ്ട് ഭായ് ഡൂജുകൾ ആഘോഷിക്കുന്നു. കൂടുതൽ പ്രസിദ്ധമായത് ദീപാവലിക്ക് ശേഷം രണ്ടാം ദിവസമാണ്. എന്നാൽ അത്ര അറിയപ്പെടാത്ത ഒന്ന് ദീപാവലിക്ക് ശേഷം ഒന്നോ രണ്ടോ ദിവസം ആഘോഷിക്കുന്നു. ഹരിയാനയിൽ, ഒരു ആചാരവും അനുഗമിച്ചു, ആരാധനയ്‌ക്കായി ഉണങ്ങിയ തേങ്ങ (പ്രാദേശിക ഭാഷയിൽ ഗോല എന്ന് നാമകരണം ചെയ്യപ്പെടുന്നു) ഒരു സഹോദരന് ആരതി ചെയ്യുന്ന സമയത്ത് ഉപയോഗിക്കുന്നു.
## ചടങ്ങ്

ഉത്സവ ദിവസം, സഹോദരിമാർ അവരുടെ പ്രിയപ്പെട്ട വിഭവങ്ങൾ / മധുരപലഹാരങ്ങൾ ഉൾപ്പെടെയുള്ള രുചികരമായ ഭക്ഷണത്തിനായി സഹോദരന്മാരെ ക്ഷണിക്കുന്നു. നടപടിക്രമം ബീഹാറിലും മധ്യേന്ത്യയിലും വ്യത്യസ്തമായിരിക്കാം. മുഴുവൻ ചടങ്ങും സഹോദരിയെ സംരക്ഷിക്കേണ്ട ഒരു സഹോദരന്റെ കടമയെയും സഹോദരന് ഒരു സഹോദരിയുടെ അനുഗ്രഹത്തെയും സൂചിപ്പിക്കുന്നു.പരമ്പരാഗത രീതിയിൽ ചടങ്ങ് മുന്നോട്ട് കൊണ്ടുപോകുന്ന സഹോദരിമാർ സഹോദരനുവേണ്ടി ആരതി ഉഴിയുകയും സഹോദരന്റെ നെറ്റിയിൽ ചുവന്ന തിലകം ചാർത്തുകയും ചെയ്യുന്നു. ഭായ് ബിജിന്റെ അവസരത്തിൽ നടന്ന ഈ തിലകം ചാർത്തുന്ന ചടങ്ങ്, സഹോദരന്റെ ദീർഘവും സന്തുഷ്ടവുമായ ജീവിതത്തിനായി സഹോദരിയുടെ ആത്മാർത്ഥമായ പ്രാർത്ഥനയെ സൂചിപ്പിക്കുന്നു. അതിനു പകരമായി, മൂത്ത സഹോദരന്മാർ അവരുടെ സഹോദരിമാരെ അനുഗ്രഹിക്കുകയും അവർക്ക് സമ്മാനങ്ങളോ പണമോ നൽകുകയും ചെയ്യുന്നു. ഭാവ-ബീജിന്റെ ശുഭാഘോഷം ആഘോഷിക്കുന്നത് മഹാരാഷ്ട്രയിലെ ഹരിയാനയിൽ പതിവായതിനാൽ, സഹോദരനില്ലാത്ത സ്ത്രീകൾ പകരം ചന്ദ്രനെ ആരാധിക്കുന്നു. പെൺകുട്ടികളെ അവരുടെ പാരമ്പര്യമായി അവർ മെഹെന്ദി അണിയിക്കുന്നു.

സഹോദരൻ അവളിൽ നിന്ന് വളരെ അകലെ താമസിക്കുകയും അവളുടെ വീട്ടിലേക്ക് പോകാൻ കഴിയാതിരിക്കുകയും ചെയ്യുന്ന സഹോദരി, ചന്ദ്രദേവനിലൂടെ സഹോദരന്റെ ദീർഘവും സന്തുഷ്ടവുമായ ജീവിതത്തിനായി ആത്മാർത്ഥമായ പ്രാർത്ഥനകൾ അയയ്ക്കുന്നു. അവൾ ചന്ദ്രനു വേണ്ടി ആരതി ഉഴിയുന്നു. ഹിന്ദു മാതാപിതാക്കളുടെ കുട്ടികൾ ചന്ദ്രനെ ചന്ദമാമ എന്ന് സ്നേഹപൂർവ്വം വിളിക്കുന്നതിന്റെ കാരണം ഇതാണ് (ചന്ദ എന്നാൽ ചന്ദ്രൻ, മാമ എന്നാൽ അമ്മയുടെ സഹോദരൻ).
## അവലംബം

വർഗ്ഗം:ഇന്ത്യയിലെ മതപരമായ ആഘോഷങ്ങൾ
വർഗ്ഗം:ഒക്ടോബറിലെ വിശേഷദിനങ്ങൾ
വർഗ്ഗം:ഹൈന്ദവ ഉത്സവങ്ങൾ
ചെപ്പ്

പ്രിയദർശൻ സംവിധാനം ചെയ്ത് മോഹൻലാൽ അഭിനയിച്ച 1987-ൽ പുറത്തിറങ്ങിയ മലയാളം ഭാഷാ ചിത്രമാണ് **ചെപ്പ്.**1982 ലെ കനേഡിയൻ ചലച്ചിത്രം ക്ലാസ് ഓഫ് 1984 അടിസ്ഥാനമാക്കിയാണ് ചിത്രം നിർമ്മിച്ചിരിക്കുന്നത്. ഈ ചിത്രം വൻ വിജയമായിരുന്നു. സിനിമയിലെ ഒരു ഇംഗ്ലീഷ് ഗാനം "ഫ്രീ ആൻഡ് യംഗ്" പ്രശസ്ത അമേരിക്കൻ ഗായിക ബ്രെൻഡ ലീയാണ് ആലപിച്ചത്. ഈ ചിത്രം തമിഴിലേക്ക് നമ്മവർ എന്നപേരിൽ പുനർനിർമ്മിച്ചു.എംപിയായ മാത്യൂസിൻ്റെ മകൻ രഞ്ജിത്ത് മാത്യൂസിൻ്റെ നേതൃത്വത്തിൽ നിരവധി വിദ്യാർഥികൾ മയക്കുമരുന്നിലും രാഷ്ട്രീയത്തിലും വ്യാപൃതരാണെന്ന് കണ്ടെത്തി.  രഞ്ജിത്തിൻ്റെ സംഘത്തിൻ്റെ മർദനമേറ്റ ആനന്ദൻ എന്ന ഗീക്ക് ഉൾപ്പെടെയുള്ള ചില വിദ്യാർത്ഥികളെ രാമചന്ദ്രൻ സഹായിക്കുന്നു.  സ്കൂളിൻ്റെ ഹാളുകൾ ചുവരെഴുത്തുകളാൽ മൂടപ്പെട്ടിരിക്കുന്നു.  രാമചന്ദ്രൻ സ്‌കൂളും പരിസരവും അറിയുന്നതോടെ രഞ്ജിത്തും സംഘവും പ്രശ്‌നങ്ങൾ ഉണ്ടാക്കുന്നത് തുടരുകയാണ്.  ഒരു ദിവസം രഞ്ജിത്തും സംഘവും മയക്കുമരുന്ന് വലിക്കുമ്പോൾ, രാമചന്ദ്രൻ വരുന്നത് കേട്ട് അവർ മയക്കുമരുന്ന് ഉപേക്ഷിച്ച് തങ്ങൾ തെറ്റൊന്നും ചെയ്തിട്ടില്ലെന്ന് അവകാശപ്പെടുന്നു.  അപ്പോൾ അവരുടെ സംഘത്തിലെ ഒരാൾ മയക്കുമരുന്നിൻ്റെ ലഹരിയിൽ കൊടിമരത്തിൽ കയറി താഴെ വീണു മരിക്കുന്നു.  റാം ഈ വിഷയത്തിൽ അന്വേഷണം ആവശ്യപ്പെടുന്നു

## അവലംബം

Cheppu-copy of Class of 84

## പുറംകണ്ണികൾ
* 

വർഗ്ഗം:1987-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:പ്രിയദർശൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എസ്.കുമാർ കാമറ ചലിപ്പിച്ച ചലച്ചിത്രങ്ങൾ
അരം + അരം = കിന്നരം

പ്രിയദർശൻ സംവിധാനം ചെയ്ത് ശ്രീനിവാസൻ എഴുതിയ 1985 ലെ ഇന്ത്യൻ മലയാള ഭാഷാ കോമഡി ചിത്രമാണ് **അരം + അരം = കിന്നരം.** ഇതിൽ ശങ്കർ, മോഹൻലാൽ, ലിസി, പൂജ സക്സേന എന്നിവരാണ് അഭിനയിക്കുന്നത്. പസന്ദ് അപ്നി അപ്നി, നരം ഗരം എന്നീ 2 ഹിന്ദി ചിത്രങ്ങളാണ് ഇതിവൃത്തത്തിന് പ്രചോദനമായത്. ഈ സിനിമയിലെ പ്രശസ്തമായ ഹോട്ടൽ കോമഡി സീക്വൻസ് പ്രിയദർശൻ തന്റെ 2005 ലെ ഹിന്ദി ചലച്ചിത്രമായ ഗരം മസാലയിൽ വീണ്ടും ഉപയോഗിച്ചു.

## അവലംബം

## പുറംകണ്ണികൾ
* 
* Malayala Chalachithram
* Malayala Sangeetham
* Spicy Onion 
* Article in ''Deepika''

വർഗ്ഗം:1985-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:പ്രിയദർശൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:എസ്.കുമാർ കാമറ ചലിപ്പിച്ച ചലച്ചിത്രങ്ങൾ
വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
ധന്യ (മലയാളചലച്ചിത്രം)

1981ൽ പുറത്തിറങ്ങിയ മലയാള ഭാഷാ ചിത്രമാണ് **ധന്യ**. ഫാസിൽ ആണ് ഈ ചിത്രം തിരക്കഥയെഴുതി സംവിധാനം ചെയ്തത്. ബോബൻ കുഞ്ചാക്കോ ആയിരുന്നു നിർമ്മിച്ചത്. ശരത് ബാബു, ശ്രീവിദ്യ, മോഹൻലാൽ, ജഗതി ശ്രീകുമാർ, നെടുമുടി വേണു എന്നിവരാണ് ചിത്രത്തിൽ അഭിനയിച്ചത്. ജെറി അമൽദേവാണ് സംഗീത സംവിധാനം.  കുട്ടിക്കാലത്ത് ചെറിയ വേഷത്തിൽ പ്രത്യക്ഷപ്പെടുന്ന കുഞ്ചാക്കോ ബോബന്റെ ആദ്യ ചിത്രമായിരുന്നു അത്.

## അഭിനേതാക്കൾ

* ശ്രീവിദ്യ - ധന്യ Dhanya
* ശരത് ബാബു - ബാബു
* മോഹൻലാൽ
* ജഗതി ശ്രീകുമാർ
* നെടുമുടി വേണ്
* ആലുമ്മൂടൻ
* ആറൻമുള പൊന്നമ്മ
* കുഞ്ചാക്കോ ബോബോൻ - കുട്ടി
* മീനാ മേനോൻ
* മോഹൻ ജോസ്
* രാജേഷ് നന്ദൻ

## അവലംബം

## പുറംകണ്ണികൾ
* 

വർഗ്ഗം:1981-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ശ്രീവിദ്യ അഭിനയിച്ച മലയാള ചിത്രങ്ങൾ
ടിറാൻ കടലിടുക്ക്

ലഘുചിത്രം|ടിറാൻ കടലിടുക്കും ടിറാൻ ദ്വീപും.
സീനായ്, അറേബ്യൻ ഉപദ്വീപുകൾക്കിടയിലായി സ്ഥിതിചെയ്യുന്നതും അക്ക്വാബ ഉൾക്കടലിനെ ചെങ്കടലിൽ നിന്ന് വേർതിരിക്കുന്നതുമായ ഇടുങ്ങിയ കടൽമാർഗ്ഗങ്ങളാണ് **ടിറാൻ കടലിടുക്ക്**. രണ്ട് ഉപദ്വീപുകൾക്കുമിടയിലെ ഏകദേശ ദൂരം 13 കിലോമീറ്റർ (7 നോട്ടിക്കൽ മൈൽ) ആണ്. സിനായിൽനിന്ന് ഏകദേശം 5 മുതൽ 6 വരെ കിലോമീറ്റർ ദൂരപരിധിയിൽ ഇതിന്റെ പ്രവേശന കവാടത്തിൽ സ്ഥിതിചെയ്യുന്ന ടിറാൻ ദ്വീപിന്റെ പേരിലാണ് ഈ ജലഭാഗം അറിയപ്പെടുന്നത്. ഈജിപ്ത്-ഇസ്രായേൽ സമാധാന ഉടമ്പടിയനുസരിച്ച് കടലിടുക്കിലൂടെയുള്ള നാവിക സ്വാതന്ത്ര്യം നിലനിർത്തുന്നതിൽ ഈജിപ്തിന്റെ പാലനം നിരീക്ഷിക്കാനായി ബഹുരാഷ്ട്ര സൈന്യത്തിനും നിരീക്ഷകർക്കും ഇവിടെ ഒരു നിരീക്ഷണാലയം ഉണ്ട്. ടിറാൻ ദ്വീപിനും സൗദി അറേബ്യയ്ക്കുമിടയിലെ ആഴം കുറഞ്ഞ കടലിടുക്കിന്റെ തെക്കുകിഴക്കായി സനാഫിർ ദ്വീപ് സ്ഥിതിചെയ്യുന്നു.

## പാലം നിർമ്മാണ പദ്ധതി
ഈജിപ്റ്റിനെയും സൗദി അറേബ്യയെയും തമ്മിൽ ബന്ധിപ്പിച്ചുകൊണ്ട് ടിറാൻ കടലിടുക്കിലൂടെ 15 കിലോമീറ്റർ (9.3 മൈൽ) നീളമുള്ള ഒരു പാലം നിർമ്മിക്കാനുള്ള പദ്ധതി ഈജിപ്ഷ്യൻ സർക്കാരിന്റെ പരിഗണനയിലാണ് (സൗദി-ഈജിപ്ത് കോസ് വേ കാണുക).

## അവലംബം

വർഗ്ഗം:കടലിടുക്കുകൾ
ശോഭരാജ്

ജെ. ശശികുമാർ സംവിധാനം ചെയ്ത് മോഹൻലാലും മാധവിയും അഭിനയിച്ച വിജയൻ കരോട്ട് എഴുതിയ 1986 ലെ മലയാള ആക്ഷൻ ത്രില്ലർ ചിത്രമാണ് ***ശോഭരാജ്***. സലിം-ജാവേദിന്റെ അമിതാഭ് ബച്ചൻ ചിത്രമായ ഡോണിന്റെ റീമേക്കാണ് ഈ ചിത്രം.  ശോഭരാജ്, ധർമ്മരാജ് എന്നീ കഥാപാത്രങ്ങളെയാണ് മോഹൻലാൽ അവതരിപ്പിക്കുന്നത്. ഈ ചിത്രം ബോക്സോഫീസിൽ മികച്ച വാണിജ്യ വിജയം നേടി.

## അവലംബം

## പുറംകണ്ണികൾ
* 
* ''Shobhraj''  at the Malayalam Movie Database

വർഗ്ഗം:1986-ൽ പുറത്തിറങ്ങിയ മലയാളചലച്ചിത്രങ്ങൾ
ഇലലോ പ്രണതാർത്തി

ത്യാഗരാജസ്വാമികൾ അഠാണരാഗത്തിൽ ചിട്ടപ്പെടുത്തിയ ഒരു കൃതിയാണ് **ഇലലോ പ്രണതാർത്തി**

## വരികളും അർത്ഥവും

## അവലംബം

## പുറത്തേക്കുള്ള കണ്ണികൾ
* [[ഐശ്വര്യ വിദ്യ രഘുനാഥ്] ആലപിച്ചത്]

വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:അഠാണ രാഗത്തിൽ ചിട്ടപ്പെടുത്തിയ കൃതികൾ
ബി.വി. സീതി തങ്ങൾ

കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു **ബി.വി. സീതി തങ്ങൾ** (ജീവിതകാലം: ഒക്ടോബർ 1924 - 22 ഓഗസ്റ്റ് 2002). അണ്ടത്തോട് നിയമസഭാമണ്ഡലത്തിൽ നിന്നും രണ്ടാം കേരളനിയമസഭയിലേക്കും, ഗുരുവായൂരിൽ നിന്ന് മൂന്നും അഞ്ചും ആറും കേരളനിയമസഭകളിലേക്കും മുസ്ലീം ലീഗിനെ പ്രതിനിധീകരിച്ച് ഇദ്ദേഹം തിരഞ്ഞെടുക്കപ്പെട്ടു.

## കുടുംബം
കോയക്കുട്ടി തങ്ങളാണ് പിതാവ്. അംസ്മാ ബി ആണ് ജീവിത പങ്കാളി ഇവർക്ക് രണ്ട് മകനും ഏഴ് മകളുമുണ്ട്. 2002 ഓഗസ്റ്റ് 22ന് അസുഖത്തേ തുടർന്ന് തൃശൂരിലുള്ള ഒരു സ്വകാര്യ ആശുപത്രിയിൽ വച്ച് ഇദ്ദേഹം അന്തരിച്ചു.

## രാഷ്ട്രീയ ജീവിതം
സിപിഐയുടെ കൊളാടി ഗോവിന്ദൻകുട്ടി മേനോനെ 3994 വോട്ടുകൾക്ക് പരാജയപ്പെടുത്തി അണ്ടത്തോട് നിന്നാണിദ്ദേഹം ആദ്യമായി നിയമസഭയിലെത്തുന്നത്. 1967-ൽ കോൺഗ്രസിലെ എ.എ. കൊച്ചുണ്ണിയെ 463 വോട്ടുകൾക്ക് പരാജയപ്പെടുത്തി ഗുരുവായൂരിൽ നിന്ന് മൂന്നാം കേരള നിയമസഭയിലംഗമായി. എന്നാൽ 1970-ൽ നടന്ന നാലാം കേരളനിയമസഭാ തിരഞ്ഞെടുപ്പിൽ കർഷക തൊഴിലാളി പാർട്ടി (കെ.ടി.പി.) നേതാവ് വർക്കി വടക്കനോട് 5049 വോട്ടുകൾക്ക് പരാജയപ്പെട്ടു. 1977-ൽ അഖിലേന്ത്യാ മുസ്ലീം ലീഗിലെ വി.എം. സുലൈമാനെ 133991 വോട്ടിനും 1980-ൽ സിപിഎമ്മിലെ സി.കെ. കുമാരനെ 1752 വോട്ടുകൾക്കും ഗുരുവായൂരിൽ വച്ച് പരാജയപ്പെടുത്തി.

പ്ലാന്റേഷൻ കോർപ്പറേഷൻ ഡയറക്ടർ, ടൂറിസം ഡെവലപ്മെന്റ് കോർപ്പറേഷൻ ഡയറക്ടർ, മുസ്‌ലീം ലീഗ് തൃശ്ശൂർ ജില്ലാക്കമ്മിറ്റി പ്രസിഡന്റ്, കുണ്ടഴിയൂർ ഗ്രാമപഞ്ചായത്തംഗം, കേരള ഫിഷറീസ് അഡ്‌വൈസറി ബോർഡംഗം, മുസ്ലിം ലീഗ് സംസ്ഥാന വർക്കിംഗ് കമ്മിറ്റിയംഗം എന്നീ പദവികളും ഇദ്ദേഹം വഹിച്ചിരുന്നു.

## അവലംബം

വർഗ്ഗം:1924-ൽ ജനിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:2002-ൽ മരിച്ചവർ
വർഗ്ഗം:ഓഗസ്റ്റ് 22-ന് മരിച്ചവർ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:അഞ്ചാം കേരള നിയമസഭാംഗങ്ങൾ
വർഗ്ഗം:ആറാം കേരള നിയമസഭാംഗങ്ങൾ
സാവിത്രി ബ്രത

ജ്യേഷ്ഠ മാസത്തിലെ ചന്ദ്രനില്ലാത്ത ദിനമായ അമാവാസിയിൽ വിവാഹിതരായ ഹിന്ദു സ്ത്രീകൾ ആചരിക്കുന്ന ഉപവാസ ദിനമാണ് **സാവിത്രി വ്രത** അഥവാ **സാവിത്രി അമാവസ്യ.** ഇന്ത്യൻ സംസ്ഥാനങ്ങളായ ഒഡീഷ, ബീഹാർ, ഉത്തർപ്രദേശ്, നേപ്പാൾ എന്നിവിടങ്ങളിൽ ഇത് ആഘോഷിക്കപ്പെടുന്നു. പടിഞ്ഞാറൻ ഒഡീഷ മേഖലയിലെ സാബിത്രി ഉവാൻസ് എന്നും ഇത് അറിയപ്പെടുന്നു. 

ഭർത്താക്കന്മാർ ജീവിച്ചിരിക്കുന്ന വിവാഹിതരായ ഹിന്ദു സ്ത്രീകൾ അത് വളരെ സമർപ്പണത്തോടെയുള്ള നേർച്ചയായി ആചരിക്കുകയും ഭർത്താവിന് ദീർഘായുസ്സ് ലഭിക്കാൻ പ്രാർത്ഥിക്കുകയും ചെയ്യുന്നു. വാറ്റ്-സാവിത്രി പൂജയുടെ ഉത്ഭവവും പ്രാധാന്യവും ഈ പദം പ്രതിഫലിപ്പിക്കുന്നു. തന്റെ ഭർത്താവ് സത്യവാനെ മരണദൈവം എടുക്കുന്നതിൽ നിന്ന് രക്ഷിച്ച സാവിത്രിക്കാണ് നോമ്പ് സമർപ്പിക്കുന്നത്. മഹാരാഷ്ട്ര, ഗോവ, ഗുജറാത്ത്, കർണാടക തുടങ്ങി മറ്റ് പ്രദേശങ്ങളിലെ ജ്യേഷ്ഠയിലെ പൂർണ്ണചന്ദ്രനായ വാറ്റ് പൂർണിമയിലും ഇതേ ഉത്സവം ആചരിക്കുന്നു. 
## ഉത്സവത്തിന് പിന്നിലെ ഐതിഹ്യം
മദ്ര ദേശയിലെ അശ്വപതി രാജാവിന്റെ സുന്ദരിയായ മകൾ സാവിത്രിയുടെ പേരിലാണ് വ്രതത്തിന് പേര് നൽകിയിരിക്കുന്നത്. അന്ധനായ പിതാവ് ഡ്യുമത്സനുമൊത്ത് കാട്ടിൽ താമസിച്ചിരുന്ന പ്രവാവിലെ രാജകുമാരനായ സത്യവാനെ ജീവിത പങ്കാളിയായി സാവിത്രി തിരഞ്ഞെടുത്തു. കൊട്ടാരം വിട്ട് ഭർത്താവിനോടൊപ്പം കാട്ടിൽ ഭർതൃമാതാപിതാക്കളോടൊപ്പം താമസിച്ചു. അർപ്പണബോധമുള്ള ഭാര്യയും മരുമകളും എന്ന നിലയിൽ അവരെ പരിപാലിക്കാൻ അവൾ വളരെയധികം ശ്രമിച്ചു. ഒരു ദിവസം കാട്ടിൽ വിറകു മുറിക്കുന്നതിനിടയിൽ സത്യവാന്റെ തല കുരുങ്ങി അയാൾ ഒരു മരത്തിൽ നിന്ന് താഴെ വീണു. മരണദൈവമായ യമദേവൻ സത്യവാന്റെ ആത്മാവിനെ എടുത്തുകളയാൻ പ്രത്യക്ഷപ്പെട്ടു. വല്ലാതെ വേദനിച്ച സാവിത്രി തന്റെ ഭർത്താവിൽ നിന്ന് വേർപെടുത്തരുതെന്ന് യമദേവനോട് അഭ്യർത്ഥിച്ചു. യമദേവൻ ഭർത്താവിന്റെ ആത്മാവിനെ എടുത്താൽ അവളും പിന്തുടരാൻ തയ്യാറായി. സാവിത്രിയുടെ ഭക്തിയാൽ പ്രചോദിതനായ യമദേവൻ ഭർത്താവിന്റെ ജീവിതം തിരിച്ചുനൽകി. താമസിയാതെ സത്യവാൻ നഷ്ടപ്പെട്ട രാജ്യം വീണ്ടെടുത്തു.

## ആചാരങ്ങളും അനുഷ്ഠാനങ്ങളും
എല്ലാ ഹിന്ദു സ്ത്രീകളും സാവിത്രിയെ ഒരു ദേവിയായി ആരാധിക്കുകയും പ്രസാദിപ്പിക്കുകയും ചെയ്യുന്നു. അതിരാവിലെ, സ്ത്രീകൾ കുളിച്ച് ശുദ്ധീകരിക്കുന്നു. പുതിയ വസ്ത്രങ്ങളും വളകളും ധരിക്കുകയും നെറ്റിയിൽ സിന്ദൂരം അണിയുകയും ചെയ്യുന്നു. ഒമ്പത് തരം പഴങ്ങളും ഒമ്പത് തരം പൂക്കളും ദേവിക്ക് സമർപ്പിക്കുന്നു. നനഞ്ഞ പയർവർഗ്ഗങ്ങൾ, അരി, മാങ്ങ, ജാക്ക് ഫ്രൂട്ട്സ്, ഈന്തപ്പഴം, കെണ്ടു, വാഴപ്പഴം തുടങ്ങി നിരവധി പഴങ്ങൾ ഭോഗ (വഴിപാട്) ആയി സമർപ്പിക്കുകയും സാവിത്രി ബ്രത കഥയോടൊപ്പം ഉത്സവം ആചരിക്കുകയും ചെയ്യുന്നു. ദിവസം മുഴുവൻ ഉപവാസത്തിനുശേഷം, ഉപവാസം അവസാനിക്കുകയും ഉച്ചതിരിഞ്ഞ്, ആരാധനയുടെ ഔപചാരികതകൾ അവസാനിക്കുമ്പോൾ, അവർ ഭർത്താവിനെയും പ്രായമായവരെയും വണങ്ങുകയും ചെയ്യുന്നു.

## അവലംബം

## പുറംകണ്ണികൾ
* Download All Type of Puja & Mela Book From OdishaShop.com
*Download 'Savitri Brata Katha' in Oriya and English from Oriyanari.com
* Festivals of Orissa 

വർഗ്ഗം:ഹൈന്ദവ ഉത്സവങ്ങൾ
വർഗ്ഗം:മേയ് മാസത്തെ വിശേഷദിനങ്ങൾ
വർഗ്ഗം:ഇന്ത്യയിലെ മതപരമായ ആഘോഷങ്ങൾ
വംഗാല

ഇന്ത്യയിലെ മേഘാലയ, നാഗാലാൻഡ്, അസം എന്നിവിടങ്ങളിലും ബംഗ്ലാദേശിലെ ഗ്രേറ്റർ മൈമെൻസിംഗിലും താമസിക്കുന്ന ഗാരോ ഗോത്രക്കാർ ആഘോഷിക്കുന്ന കൊയ്ത്തുത്സവമാണ് **വംഗാല.**  വിളവെടുപ്പിനു ശേഷമുള്ള ഈ ഉത്സവത്തിൽ, സമ്പന്നമായ വിളവെടുപ്പ് നൽകി ജനങ്ങളെ അനുഗ്രഹിച്ചതിന് അവർ മിസി സാൽജോംഗ് സൂര്യദേവനോട് നന്ദി പറയുന്നു. സെപ്റ്റംബർ മുതൽ ഡിസംബർ വരെയുള്ള മാസങ്ങളിൽ വിവിധ ഗ്രാമങ്ങൾ വിവിധ തീയതികൾ നിശ്ചയിച്ച് വംഗാല ആഘോഷിക്കുന്നു.
## ആധുനിക വംഗാലയുടെ ചരിത്രം
ആദ്യത്തെ നൂറു ഡ്രംസ് വംഗാല ഫെസ്റ്റിവൽ 1976 ഡിസംബർ 6, 7 തീയതികളിൽ ഇന്ത്യയിലെ ടുറയിൽ നിന്ന് 18 കിലോമീറ്റർ അകലെയുള്ള റോൺഗ്രാം സി & ആർഡി ബ്ലോക്ക് ഓഫീസിന് സമീപമുള്ള അസനാങിൽ സംഘടിപ്പിച്ചു. അതിനുശേഷം, ഇത് എല്ലാ വർഷവും ആഘോഷിക്കപ്പെടുന്നു. ഗാരോ ഹിൽ‌സിന് പുറത്തുനിന്നുള്ള ഡാൻസ് ട്രൂപ്പുകളായ ബംഗ്ലാദേശ്, കാർബി ആംഗ്ലോംഗ് എന്നിവ ഉൾപ്പെടുന്ന തരത്തിൽ ഉത്സവം വളരെയധികം വളർന്നു. മികച്ച പ്രകടനം കാഴ്ചവയ്ക്കുന്ന ഡാൻസ് ട്രൂപ്പിന് ഗണ്യമായ തുക സമ്മാനമായി നൽകുന്നു. 100 ഡ്രംസ് ഫെസ്റ്റിവൽ ഒരു സംസ്ഥാന സ്പോൺസർ ചെയ്ത പരിപാടിയാണ്. ഇത് വർഷം തോറും നിരവധി പ്രാദേശിക, ദേശീയ, അന്തർദേശീയ വിനോദ സഞ്ചാരികളെ ആകർഷിക്കുന്നു.
## ആഘോഷങ്ങൾ
രണ്ടോ മൂന്നോ ദിവസം - അല്ലെങ്കിൽ ഒരാഴ്ച വരെ - രണ്ടോ മൂന്നോ സഹകരണ ഗ്രാമങ്ങൾ വംഗാല പരമ്പരാഗതമായി ആഘോഷിക്കുന്നു. ഗാരോ ഗോത്രത്തിന്റെ പുരാതന പൈതൃകം സംരക്ഷിക്കുന്നതിനും യുവതലമുറയെ അവരുടെ വേരുകളിലേക്ക് തുറന്നുകാട്ടുന്നതിനുമുള്ള ശ്രമമായി അടുത്തിടെ മെട്രോപൊളിറ്റൻ പ്രദേശങ്ങളിൽ ഇത് ഒരു ദിവസം ആഘോഷിച്ചു. പഴയ പരമ്പരാഗത ശൈലികൾ മേഘാലയയിലെ വെസ്റ്റ് ഗാരോ ഹിൽസ് ജില്ലയിലെ സദോൽപാറ പോലുള്ള വിദൂര "സോങ്‌സാരെക്" (ആനിമിസ്റ്റിക്) ഗ്രാമങ്ങളിൽ കാണാം. ക്രിസ്തുമതത്തെ അവഗണിച്ചുകൊണ്ട് അവിടെ പഴയ ദേവന്മാരെ ആരാധിക്കുന്ന ആളുകൾ ഇപ്പോഴും അവരുടെ ജീവിതരീതിയിൽ തുടരുന്നു. മേഘാലയയിലെ വെസ്റ്റ് ഗാരോ ഹിൽ‌സിലെ ആസാനംഗിൽ നടന്ന 100 ഡ്രംസ് ഫെസ്റ്റിവലിൽ വംഗാലയുടെ കൂടുതൽ പ്രചോദിതവും വാണിജ്യപരവുമായ ഒരു വകഭേദം കാണാൻ കഴിയും, അവിടെ ഗാരോ ഹിൽ‌സിലെമ്പാടും ഗാരോ നിവാസികളുടെ ഒരു വിധം വലിയ പോക്കറ്റുകളുള്ള കാർബി ആംഗ്ലോംഗ്, ത്രിപുര, ബംഗ്ലാദേശ് തുടങ്ങിയ വിദൂര സ്ഥലങ്ങളിൽ നിന്നുള്ള കലാകാരന്മാരെ (അവർ ക്രിസ്ത്യാനികളാകാം അല്ലെങ്കിൽ അല്ലാത്തവരാകാം) ക്ഷണിക്കുന്നു. മൂന്ന് ദിവസത്തേക്ക് നടക്കുന്ന ഈ മെഗാ ഇവന്റ് കായികം, ഭക്ഷണം, കല, സംസ്കാരം തുടങ്ങിയവ നിരവധി ആരാധകർക്ക് പ്രിയങ്കരമാണ്. ഗാരോസിന്റെ സാംസ്കാരിക, സാമ്പത്തിക, യഥാർത്ഥ രാഷ്ട്രീയ ഹൃദയഭാഗമായ ടൂറയെ പ്രധാനമായും 100 ഡ്രംസ് ഫെസ്റ്റിവലിലും ടുറയിലെ ക്രിസ്ത്യൻ ഗേൾസ് ഹയർ സെക്കൻഡറി സ്കൂളിലെ വിദ്യാർത്ഥികൾ (ഇത് പാഠ്യപദ്ധതിയുടെ അനിവാര്യ ഭാഗമായി വിദ്യാർത്ഥികളെ നൃത്തം പഠിപ്പിക്കുന്നു) പ്രതിനിധീകരിക്കുന്നു.
## അവലംബം

## പുറംകണ്ണികൾ

* Wangala Dance, government of Meghalaya
* https://web.archive.org/web/20080426173816/http://www.thedailystar.net/magazine/2004/01/02/event.htm Garos Celebrate Wanna: After Seventy Years (The Daily Star)
* http://www.thedailystar.net/newDesign/news-details.php?nid=104664 Traditions and heritage of the Garos on the wane (The Daily Star)
*http://megtourism.gov.in/festival.html 
*https://www.academia.edu/5412473/Performing_the_Garo_Nation_Garo_Wangala_Dancing_between_Faith_and_Folklore
*http://m.newshunt.com/india/english-newspapers/the-assam-tribune/news/wangala-festival-celebrated-in-garo-hills_35909798/c-in-l-english-n-theassam-ncat-news 
*https://books.google.fr/books?id=n9NoAgAAQBAJ&pg=PA45&lpg=PA45
*

വർഗ്ഗം:നവംബർ മാസത്തെ വിശേഷദിനങ്ങൾ
വർഗ്ഗം:കൊയ്ത്തു ഉത്സവങ്ങൾ
വർഗ്ഗം:ഇന്ത്യയിലെ ഉത്സവങ്ങൾ
വർഗ്ഗം:മേഘാലയയിലെ വിനോദസഞ്ചാരകേന്ദ്രങ്ങൾ
ഗ്രാമീണ കാനഡ

നിലവിലെ ജനസംഖ്യാ കണക്കെടുപ്പിലെ ഡാറ്റ ഉപയോഗിച്ച് ജനസംഖ്യാകേന്ദ്രങ്ങൾ നിർവചിച്ചതിനുശേഷം അവശേഷിക്കുന്ന പ്രദേശമാണ് **[[കാനഡ|കാനഡയിലെ]]** **ഗ്രാമീണ പ്രദേശം** എന്ന് അർഥമാക്കുന്നത്. നിലവിലെ സെൻസസ് അനുസരിച്ച് ചെറിയ പട്ടണങ്ങൾ, ഗ്രാമങ്ങൾ, ആയിരത്തിൽ താഴെ ജനസംഖ്യയുള്ള മറ്റ് ജനസംഖ്യാ മേഖലകൾ എന്നിവ ഗ്രാമീണ മേഖലകളിൽ ഉൾപ്പെടുന്നു. ഗ്രാമീണ മേഖലകളിൽ (ആർ‌എ) ജനസംഖ്യ കേന്ദ്രങ്ങൾക്ക് പുറത്തുള്ള എല്ലാ പ്രദേശങ്ങളും (പി‌ഒ‌പി‌സി‌ടി‌ആർ‌) ഉൾപ്പെടുന്നു. അതായത് ഒന്നിച്ചുള്ള നോട്ടത്തിൽ ജനസംഖ്യാകേന്ദ്രങ്ങളും ഗ്രാമപ്രദേശങ്ങളും കാനഡയെ മുഴുവൻ ഉൾക്കൊള്ളുന്നു. ഗ്രാമീണ ജനസംഖ്യയിൽ സെൻസസ് മെട്രോപൊളിറ്റൻ പ്രദേശങ്ങളിലെ (സിഎംഎ) സെൻസസ് അഗ്ലൊമറേഷൻ (സിഎ) പ്രകാരമുള്ള ഗ്രാമപ്രദേശങ്ങളിൽ താമസിക്കുന്നവരുടെ കണക്കുകളും ഉൾപ്പെടുന്നു. ഇതോടൊപ്പം സിഎംഎകൾക്കും സിഎകൾക്കും പുറത്തുള്ള ഗ്രാമപ്രദേശങ്ങളിൽ താമസിക്കുന്ന ജനസംഖ്യയും ഇതിൽ ഉൾപ്പെടുന്നു.

ഗ്രാമപ്രദേശങ്ങളിൽ, ജനസാന്ദ്രതയും ജീവിത സാഹചര്യങ്ങളും വളരെയധികം വ്യത്യാസപ്പെട്ടിരിക്കുന്നു. ഗ്രാമപ്രദേശങ്ങളിൽ ഉൾപ്പെടുത്തിയിട്ടുള്ളവ താഴെ പറയുന്നു...

*നിലവിലെ സെൻസസ് അനുസരിച്ച് ആയിരത്തിൽ താഴെ ജനസംഖ്യയുള്ള ചെറിയ പട്ടണങ്ങൾ, ഗ്രാമങ്ങൾ, മറ്റ് ജനസംഖ്യയുള്ള സ്ഥലങ്ങൾ
*സെൻസസ് മെട്രോപൊളിറ്റൻ പ്രദേശങ്ങളിലെ ഗ്രാമപ്രദേശങ്ങളും എസ്റ്റേറ്റ് സ്ഥലങ്ങൾ ഉൾക്കൊള്ളുന്ന ജനസംഖ്യാകേന്ദ്രങ്ങളും കാർഷിക, അവികസിത ഭൂമി
*കൃഷിഭൂമി
*വിദൂര, വനപ്രദേശങ്ങൾ.

## അവലംബം


വർഗ്ഗം:കാനഡയുടെ ഭൂമിശാസ്ത്രം
കോലഴി ഗ്രാമപഞ്ചായത്ത് തിരഞ്ഞെടുപ്പ് 2020

കേരളത്തിലെ തദ്ദേശ സ്വയംഭരണ തിരഞ്ഞെടുപ്പ് 2020ന്റെ ഭാഗമായി കോലഴി ഗ്രാമപഞ്ചായത്തിലേക്കുള്ള പ്രതിനിധികളുടെ തിരഞ്ഞെടുപ്പ് 2020 ഡിസംബർ  10ന് നടന്നു. 2020 ഡിസംബർ 16നായിരുന്നു വോട്ടെണ്ണൽ. ആകെയുള്ള 17 സീറ്റുകളിൽ 12 എണ്ണത്തിൽ വിജയിച്ച് ഇടതുപക്ഷ ജനാധിപത്യ മുന്നണി ഭൂരിപക്ഷം നേടി. 

### തെരഞ്ഞെടുപ്പ് ഫലം (സംക്ഷിപ്തം)
#### കക്ഷിനില

#### വിജയിച്ച സ്ഥാനാർത്ഥികൾ

### തെരഞ്ഞെടുപ്പ് ഫലം (വിശദം)
##### വാർഡ് 1 ( കുന്നത്തുപീടിക )

##### വാർഡ് 2 ( ആട്ടോർ വടക്ക് )

##### വാർഡ് 3 ( പോട്ടോർ വടക്ക് )

##### വാർഡ് 4 ( തിരൂർ )

##### വാർഡ് 5 (പുത്തൻ മഠം കുന്ന്)

##### വാർഡ് 6 (അത്തേക്കാട്)

##### വാർഡ് 7 (കോലഴി വടക്ക്)

##### വാർഡ് 8 (കോലഴി)

##### വാർഡ് 9 (പൂവണി)

##### വാർഡ് 10 (കോലഴി പടിഞ്ഞാറ്)

##### വാർഡ് 11 (പോട്ടോർ തെക്ക്)

##### വാർഡ് 12 (ആട്ടോർ തെക്ക്)

##### വാർഡ് 13 (പാമ്പൂർ)

##### വാർഡ് 14 (കുറ്റൂർ കിഴക്ക്)

##### വാർഡ് 15 (കുറ്റൂർ പടിഞ്ഞാറ്)

##### വാർഡ് 16 (കുറ്റൂർ വടക്ക്)

##### വാർഡ് 17 (കൊട്ടേക്കാട്)

## അവലംബം

വർഗ്ഗം:കേരളത്തിലെ തദ്ദേശ സ്വയംഭരണ തിരഞ്ഞെടുപ്പ് 2020
വർഗ്ഗം:കോലഴി ഗ്രാമപഞ്ചായത്ത്
തൃശ്ശൂർ കോർപ്പറേഷൻ തിരഞ്ഞെടുപ്പ് 2020

കേരളത്തിലെ തദ്ദേശ സ്വയംഭരണ തിരഞ്ഞെടുപ്പ് 2020ന്റെ ഭാഗമായി തൃശ്ശൂർ കോർപ്പറേഷനിലേയ്ക്കുള്ള പ്രതിനിധികളുടെ തിരഞ്ഞെടുപ്പ് 2020 ഡിസംബർ 10ന് നടന്നു. 2020 ഡിസംബർ 16നായിരുന്നു വോട്ടെണ്ണൽ. ആകെയുള്ള 55 സീറ്റുകളിൽ 24 എണ്ണം നേടി ഇടതുപക്ഷ ജനാധിപത്യ മുന്നണി ഏറ്റവും വലിയ ഒറ്റക്കക്ഷിയായി. പുല്ലഴി ഡിവിഷനിൽ തെരഞ്ഞെടുപ്പ് പിന്നീട് നടക്കും.

### തൃശ്ശൂർ കോർപ്പറേഷൻ

##### ഡിവിഷൻ 1 ( പൂങ്കുന്നം )

##### ഡിവിഷൻ 2 ( കുട്ടൻകുളങ്ങര )

##### ഡിവിഷൻ 3 ( പാട്ടുരായ്ക്കൽ )

##### ഡിവിഷൻ 4 ( വിയ്യൂർ  )

##### ഡിവിഷൻ 5 ( പെരിങ്ങാവ് )

##### ഡിവിഷൻ 6 ( രാമവർമ്മപുരം )

##### ഡിവിഷൻ 7 ( കുറ്റുമുക്ക്)

##### ഡിവിഷൻ 36 (തേക്കിൻകാട്)

## അവലംബം
*http://www.lsgelection.kerala.gov.in/election/candidate/viewCandidate 
*http://trend.kerala.gov.in 

വർഗ്ഗം:കേരളത്തിലെ തദ്ദേശ സ്വയംഭരണ തിരഞ്ഞെടുപ്പ് 2020
വർഗ്ഗം:തൃശ്ശൂർ കോർപ്പറേഷൻ
പുഴയ്ക്കൽ ബ്ലോക്ക് പഞ്ചായത്ത് തിരഞ്ഞെടുപ്പ് 2020

കേരളത്തിലെ തദ്ദേശ സ്വയംഭരണ തിരഞ്ഞെടുപ്പ് 2020 ന്റെ ഭാഗമായി പുഴയ്ക്കൽ ബ്ലോക്ക് പഞ്ചായത്തിലേയ്ക്കുള്ള പ്രതിനിധികളുടെ തിരഞ്ഞെടുപ്പ് 2020 ഡിസംബർ 10ന് നടന്നു. 2020 ഡിസംബർ 16നായിരുന്നു വോട്ടെണ്ണൽ. 

#### പുഴയ്ക്കൽ ബ്ലോക്ക് പഞ്ചായത്ത്

##### ഡിവിഷൻ 9 ( കോലഴി  )

## പുറത്തേയ്ക്കുള്ള കണ്ണികൾ
*http://www.lsgelection.kerala.gov.in/election/candidate/viewCandidate 
*http://trend.kerala.gov.in 
വർഗ്ഗം:കേരളത്തിലെ തദ്ദേശ സ്വയംഭരണ തിരഞ്ഞെടുപ്പ് 2020
വർഗ്ഗം:പുഴയ്ക്കൽ ബ്ലോക്ക് പഞ്ചായത്ത്
തൃശ്ശൂർ ജില്ലാ പഞ്ചായത്ത് തിരഞ്ഞെടുപ്പ് 2020

കേരളത്തിലെ തദ്ദേശ സ്വയംഭരണ തിരഞ്ഞെടുപ്പ് 2020 ന്റെ ഭാഗമായി തൃശ്ശൂർ ജില്ലാ പഞ്ചായത്തിലേയ്ക്കുള്ള പ്രതിനിധികളുടെ തിരഞ്ഞെടുപ്പ് 2020 ഡിസംബർ 10ന് നടന്നു. 2020 ഡിസംബർ 16നായിരുന്നു വോട്ടെണ്ണൽ.

### ജില്ല പഞ്ചായത്ത്

##### ഡിവിഷൻ 3 ( എരുമപ്പെട്ടി )

##### ഡിവിഷൻ 8 ( അവണൂർ )

## പുറത്തേയ്ക്കുള്ള കണ്ണികൾ
*http://www.lsgelection.kerala.gov.in/election/candidate/viewCandidate 
*http://trend.kerala.gov.in 

വർഗ്ഗം:കേരളത്തിലെ തദ്ദേശ സ്വയംഭരണ തിരഞ്ഞെടുപ്പ് 2020
വർഗ്ഗം:തൃശ്ശൂർ ജില്ലാ പഞ്ചായത്ത്